«Уч савол»: Гуруҳдан чиқиш, чорак финалдаги эҳтимолий рақиблар ва Олимпиада йўлланмаси ҳақида\nГуруҳдан чиқиш имкониятимиз қандай?\nХитой устидан қозонилган ғалаба табиийки, имкониятимизни ошириб юборди, аммо Ислом Қобилов голдан кейин ишора қилганидек байрам қилишга ҳали эрта. Тақвимнинг бизга қулай тарафи шу бўлдики, гуруҳ фаворити ҳисобланаётган Жанубий Корея футболчилари билан биз сўнгги турда, яъни улар плей-офф масаласини расман ҳал қилиб бўлган пайтда ўйнаймиз. Албатта, гуруҳ ғолиби ким бўлиш масаласи ҳали очиқ турибди, лекин дуранг ҳам корейсларни бемалол қониқтиради ва 3-турда ўта шиддатли тўқнашувни кутмасак ҳам бўлади.\nХуллас, агар Жанубий Кореяни мағлуб этадиган бўлсак, 7 очко билан гуруҳда биринчи ўринни олиб, плей-оффга чиқамиз.\nАгар ушбу учрашувда дуранг қайд этиладиган бўлса ҳам, жадвалдаги ўрнимизни сақлаб қоламиз ва чорак финал йўлланмасини қўлга киритамиз. Икки турдан кейин атиги бир очкога эга бўлган Эрон ҳар қанча гол урсаям, бизга ета олмайди.\nАгар Кореяга мағлубиятга учрасакчи? Юқорида корейсларнинг босимсиз ўйнашини эътироф этгандик, Эрон терма жамоасига ҳам худди шундай рақиб рўбару келади. Хитойликлар худди Япония сингари, кейинги босқичга чиқа олмасликлари аниқ бўлиб улгурди. Демак, Эрон Хитой дарвозасига кўпроқ гол уришга ҳаракат қилади. Эронликлар биз Кореяга мағлуб бўлишимизни кутган ҳолда, тўплар нисбатини яхшилашга уриниб кўришлари турган гап. Ана ўшанда биз ва Эроннинг очколари сони тенг бўлиб, регламент бўйича тўплар нисбатига қаралади. Сабаби, ўзаро ўйин дуранг билан якунланган.\nЭрон Хитойни иккидан ортиқ тўп фарқи билан мағлуб этса ёки биз Кореяга йирик ҳисобда мағлуб бўлсак, тўплар нисбатига кўра учинчи ўринга тушиб кетишимиз мумкин. Агар 3-турдан кейин бир хил тўплар нисбати кузатилса, урилган голлар сонига қаралади. Урилган голлар сони ҳам тенг чиқадиган бўлса, футболчиларга кўрсатилган сариқ ва қизил карточкалар санаб чиқилади.\nИкки турдан сўнг, Эрон олимпиячилари 5 марта огоҳлантирилган. Ўзбекистонда атиги 2та сариқ карточка бор. Агар сўнгги ўйин ўта тартибсиз кечмаса, бу борада Эрондан устун бўлиб турибмиз. Демак, аввало Кореядан имкон қадар камида бир очко олишга уриниш керак. Мағлуб бўлиб ҳам имкониятимиз бор, лекин у ҳолда Эрон Хитой дарвозасига иккитадан кўп гол урмаслиги талаб этилади.\nЧорак финалда ким билан ўйнашимиз мумкин?\nНисбатан олганда, қийинроқ гуруҳда тушиб қолганимиз билан, чорак финалда бизни осонроқ рақиб кутиб туриши ҳақиқатга яқинроқ. Ҳар ҳолда, Жанубий Корея билан гуруҳда ўйнаяпмиз, Австралия тушмайди, шунингдек, майдон эгаларига қарши ҳам ўйнамаймиз. Бу ҳам ноқулай бўлар эди.\nC гуруҳи ғолиблари чорак финалда D гуруҳидаги омадли жамоаларга қарши майдонга тушади. У ерда ҳозирча, Вьетнам, Иордания ва БАА жамоалари кейинги босқичга чиқиш учун даъвогар бўлиб турибди. Шимолий Кореяда ҳам имконият бор ҳали. Нима бўлгандаям, бу жамоаларга қарши бемалол ўйнаш, ғалаба қозониш мумкин.\nБугун бўлиб ўтадиган Иордания – Вьетнам, БАА – Шимолий Корея ўйинларида бу гуруҳдаги вазиятга ойдинлик киритилади. Иордания ғалаба қозонса Жанубий Корея ортидан муддатидан олдин чорак финалга чиқади. БААнинг ҳолати, худди бизнинг Хитойга қарши ўйинимиздан аввалги вазиятимизни эсга солади. Агар ҳаммаси кейин ҳам мана шундай параллел кечса, бизга чорак финалда Иордания U23 тушиш эҳтимоли юқори.\nОлимпиадага қандай чиқилади?\nТокиода ўтадиган Олимпиада учун Осиёга 3та ўрин берилган. Мезбон – Япония терма жамоасидан ташқари, албатта. Демак, йўлланмани қўлга киритиш учун камида ярим финалга чиқиш талаб этилади.\nАгар Япония кучли таркиб билан келиб, чемпионлик учун курашганда, яъни ярим финалгача етиб борганида, бизга яхшироқ бўларди. Ўзбекистон Япония билан чорак финалда барибир дуч келмасди, чорак финалдаги ғалаба эса, расман Олимпиада йўлланмасини бизга тақдим этарди. Чунки агар ярим финал иштирокчилари Япония ва яна уч жамоа бўлиб қолса, японлар шундоқ ҳам йўлланмага эга, қолган уч жамоа ҳам мақсадига етган бўларди.\nЭнди эса бироз қийинроқ. Чунки ярим финалга чиқадиган 4 жамоадан биттаси Олимпиада ўйинларидан четда қолишга маҳкум. Энди хулоса қилиб, саволларга жавоб берамиз. Олимпиадага чиқиш учун нима қилиш керак?\n1. Жанубий Кореяга қарши ўйинда камида дурангга эришишимиз керак. Мағлуб бўлсак, Эрон–Хитой ўйини натижасига қарашимизга тўғри келади.\n2. Чорак финалда ғалаба қозонишимиз шарт. Бошқа йўл йўқ. Олимпиада йўлланмаси учун ярим финалга чиқиш керак бўлади. Чорак финалда бизга Иордания, БАА ва Вьетнам терма жамоаларидан бири рўбару келади.\n3. Ярим финалда ғалаба қозонишимиз керак. Бу бизга учинчи қадамдаёқ Олимпиада йўлланмасини тақдим этади. Ярим финалдаги ғалаба бу финал, яъни камида 2-ўрин дегани.\n4. Агар ярим финалда мағлубиятга учрасак, бизда Токиога бориш учун ягона имконият қолади. У ҳолда Ўзбекистон 25 январь куни бўлиб ўтадиган 3-ўрин учун баҳсда ғалаба қозониши шарт.\nДемак, бизни тўрт ўйин кутиб турибди. Агар вазиятга Олимпиада йўлланмаси нуқтайи назаридан қарасак, бу ўйинларнинг 2тасида (чорак финал, 3-ўрин учун баҳс) фақат ва фақат ғалаба учун майдонга тушар эканмиз. Жанубий Корея билан ўйинда ютқазмаслик шарт. Ярим финалда эса, мағлубият ҳам бизда яна бир имкониятни сақлаб қолади. Олдинда мана шундай турлича синовлар кутиб турибди.\nЭнг яхши вариант эса, албатта, финалга чиқиш. Олимпиада йўлланмасини чўнтакка солган ҳолда, балки ҳеч қандай босимсиз, бу турнирдаги чемпионлик мақомини ҳам ҳимоя қилиш. Зўр бўларди...


Владивосток шаҳрида Ўзбекистон консулхонаси очилди\n1 март куни Владивосток шаҳрида Ўзбекистон бош консулхонаси очилди. Бу ҳақда ташқи ишлар вазирлиги матбуот хизмати хабар берди. Очилиш маросимида Россиянинг Приморье ўлкаси вице-губернатори ... билан савдо-иқтисодий ва туризм бўйича ҳамкорликни муҳокама қилди. консулхона ҳафтанинг уч куни: душанба, чоршанба, жума кунлари соат 10 дан ...\nшаҳрида (Россия Федерацияси) Ўзбекистон Республикасининг Бош консулхонаси очилди. Бу ҳақда Адлия вазирлигининг «Ҳуқуқий ахборот» каналида ... Адлия вазирлигининг «Ҳуқуқий ахборот» каналида хабар берилди. Бош консулхона Ўзбекистон фуқаролари ҳамда юридик шахсларига сифатли консуллик-ҳуқуқий ...\n14 март куни Россиянинг Санкт-Петербург шаҳрида Ўзбекистон Бош консулхонасининг тантанали очилиш маросими бўлиб ўтди. Бу ҳақда ТИВ ахборот хизмати хабар берди. Тадбирда Россия Ташқи ишлар вазирлигининг Санкт-Петербург ... учун ҳам манфаатли лойиҳаларни юқори баҳолаймиз. Ўзбекистон Бош консулхонаси қуйидаги манзилда жойлашган: Россия Федерацияси, Санкт-Петербург ...


Коронавирусга чалинган беморларнинг аҳволи ҳақида маълумот берилди: 15 беморда ўпка яллиғланиши белгилари кузатиляпти, 7 нафарининг аҳволи оғир - zarnews.uz\nЎзбекистон Республикаси Вазирлар Маҳкамаси ҳузуридаги Санитария-эпидемиология назорати давлат инспекцияси бошлиғи, Республика бош давлат санитария инспектори Нурмат Отабеков коронавирусга чалинган беморлар аҳволи ҳақида маълумот берди.\n– Мамлакатда коронавирус инфекцияси билан касалланганлар 83 нафарни ташкил этяпти. Беморларнинг аксарияти Вирусология илмий-текшириш институти клиникасида даволанмоқда. Фарғона, Андижон, Наманган вилоятларидаги беморлар ўзларининг ҳудудларида даволаш муолажаларини оляпти. Бошқа вилоятлардан келган беморларимиз ва улар билан мулоқотда бўлганлар Тошкент шаҳридаги тиббиёт муассасаларида қолмоқда.\nҲозирги ҳолатда беморларимизнинг 15 нафарида ўпка яллиғланиши белгилари кузатиляпти, 7 нафарининг аҳволи мутахассислар томонидан оғир деб баҳоланмоқда.\nНаманган вилоятида вафот этган онахонимиз қандли диабет, юрак етишмовчилиги хасталиги билан оғриб юрган. Кечагина лабораторияда коронавирус инфекцияси тасдиқланган ва бугун эрталаб миокард- инфарктидан вафот этди.\nАлбатта, бу каби маълумотлар халқимизни ҳушёр торттириши керак. Тиббиёт ходимларининг тавсияларига риоя қилишимиз жуда ҳам зарур.\nТеглар: коронавирус карантин Коронавирусга чалинганлар\nкоронавирус коронавирус соғайганлар чегара чартер рейс Самарқанд Россия АҚШ жиноят иши COVID-19 ёнғин фирибгарлик тест синовлари


ЎЗГАЛАР МОЛИНИ БОТИЛ ЙЎЛ БИЛАН ЕЙИШЛИК - Fitrat.uz\nБош саҳифа / Мақолалар / ЎЗГАЛАР МОЛИНИ БОТИЛ ЙЎЛ БИЛАН ЕЙИШЛИК\nЎЗГАЛАР МОЛИНИ БОТИЛ ЙЎЛ БИЛАН ЕЙИШЛИК\nMart 19, 2019\tЎЗГАЛАР МОЛИНИ БОТИЛ ЙЎЛ БИЛАН ЕЙИШЛИКda fikr bildirishni o'chirish 167 Кўришлар\nАллоҳ таоло инсониятни яратгач, уларни Ер юзида ҳалол ризқ талаб қилишга амр этиб, унинг акси бўлмиш ҳаромдан ҳазар қилишга буюрди ҳамда ҳалол ва ҳаром бўлган нарсаларни баён қилди. Демак, ҳар бир инсон ҳалол ризқ талаб қилиши билан бирга, бировнинг ҳаққидан ҳазар қилиши ва ўзгаларнинг молини ноҳақ йўллар билан ўзлаштирмаслиги ўта муҳимдир.\nҲаётда ўзгаларнинг ҳаққига тажовуз қиладиган, ўзгалар молини ўзлаштириб оладиган кимсалар, гарчи кўзга уддабурон кишилар бўлиб кўринса-да, ночор ва бечора кишилар айнан ўшалардир.\nБировнинг молини ботил йўл билан ейишга рибо, қимор, порахўрлик, алдамчилик, нархни сунъий равишда кўтариш, ўғрилик, қиморбозлик, товламачилик, қарзга олган нарсаларни қайтариб бермаслик ва бошқалар киради.\nУшбу оят ва унинг шарҳи билан юқорида танишган эдик. Кейинги оятда Аллоҳ таоло марҳамат қилади:\nОятдаги «буни» сўзи бир-бирининг молини ботил йўл билан еб, ўзини ўзи ҳалокатга дучор қилишга ишорадир. Демак, ким бировнинг молини тажовузкорлик (яъни ҳаромлигини билиб туриб) ва зулм ила (яъни тап тортмай) еса, охиратда дўзахга киритилади. Одатда ботил йўл билан мол ейдиганлар бу дунёдаги ҳукуматлар тайин қилган жазолардан қутулиб кетишади. Шунинг учун ҳам уларнинг зеҳнига, иложини топса, ҳамма нарсадан қутулса бўлади, деган фикр ўрнашиб қолган бўлади.\nЎша фикрни кўтариш учун охирида:\n«Бу эса Аллоҳга осондир», дейилмоқда. Яъни ботил йўл билан мол еганларни дўзахга киритиш Аллоҳ учун осондир. Ҳеч ким қочиб, ҳийла қилиб қутула олмайди.\nҲадиси шарифда Пайғамбар алайҳиссалом шундай дедилар: “Муфлис (ҳеч вақоси йўқ ночор) ким биласизларми?” Саҳобалар: “Бизнинг орамизда бирор нарсаси, бирор дирҳами ҳам бўлмаган киши муфлисдир”, дейишди. Шунда Расулуллоҳ: “Менинг умматимдан ҳақиқий ночорлар шундай кишиларки, қиёмат кунида намоз, рўза, закотлари билан келишади, шу билан бирга, дунё ҳаётида мана буни сўккан, яна бирини айблаган, бошқа бирининг молини еган ва яна бошқасининг қонини оқизган, яна бирини ноҳақ урган. Бас ундай кишининг яхши амаллари қиёмат кунида ана у ҳақдорига олиб берилади агар ҳақдорининг ҳар бирига ҳақлари олиб берилгунга қадар яхши амаллари тугаб қолса, уларнинг хатолари олиниб бунга юкланади, сўнгра дўзахга улоқтирилади”, – дедилар.\nҲаётда ўзгаларнинг молига кўз олайтириб, уларга хиёнат қилганлар қиёматда Аллоҳнинг ҳузурида ҳисоб берадилар ва албатта, ҳақлар Аллоҳ тарафидан ўз эгаларига олиб берилади. Дунёда қилган тажовузлари, хиёнатлари уларга аламли азобнинг келишига сабаб бўлади.\nБировни ҳаққини ейиш икки хил йўл билан бўлади: биринчиси – зулм орқали. Бунга зўрлик билан тортиб олиш, хиёнат, ўғрилик, талончилик билан ейиш киради. Иккинчиси – ҳазил – ўйин орқали. Бунга қимор ва турли эрмаклар киради. Расулуллоҳ яна айтадилар: “Ким қаердан мол топаётганига эътибор бермаса, Аллоҳ ҳам уни дўзахнинг қайси эшигидан киришига эътибор бермайди”. Демак, ҳар бир инсон ўзини бу ишлардан эҳтиёт қилмоғи лозим. Бугунги кунда товламачилик, ўзгалар ҳаққига тажовуз қилишнинг бир қанча кўринишлари оммалашган.\nЖумладан, тижоратда ўз шеригига хиёнат қилиш, бозорларда тарозидан уриш ёки молни айбини беркитиб сотиш, қарз олиб қайтариб бермаслик ва ҳоказолар, бу ишлар айрим ибодатли кишилар, ҳатто айрим ҳажга борганларнинг орасида ҳам учраётганлиги аччиқ бўлсада ҳақиқат. Бу каби ишлар оилалардан, жамиятдан барака кўтарилишига сабаб бўлиб, инсонлар орасида ишончсизлик, адоватни пайдо қилади.\nПайғамбаримиз: “Ким хиёнат қилса у биздан эмас”, – деганлар. Ўз яқинидан қарз олиб, турли ёлғон баҳоналар билан қайтариб бермаслик, унга нисбатан зулм эканлиги ҳам ҳадисда баён қилинган. Насаий қилган ривоятда: “Менинг жоним қўлида бўлган зот ила қасамки, агар бир киши Аллоҳнинг йўлида қатл қилинса, сўнг тирилтирилиб қатл қилинса ва яна тирилтирилиб сўнг яна қатл қилинса-ю, унинг зиммасида қарзи бўлса, то қарзини адо этмагунча жаннатга кирмас”, – дейилади. Агар инсон Аллоҳнинг йўлида бир эмас, уч марта шаҳид бўлса ҳам қарзини адо қилмаган бўлса, жаннатга кира олмайди. Ундай одамнинг жаннатга кириши олган қарзини узилишига боғлиқ бўлиб қолади. Қарз узилсагина жаннатга киради.\nУламоларнинг фатволарида қуйидаги сўзлар бор: “Бошқаларнинг ҳаққини ноҳақ егувчилар сирасига хоин, алдоқчи, ўғри, баттол, фоиз олувчи (судхўр) ва берувчи, етим молини еювчи, ёлғон гувоҳлик берувчи, қарз олиб ундан тонувчи, порахўр, ўлчов ва тарозидан уриб қолувчи, молининг айбини яшириб сотувчи, қиморбоз, сеҳргар, мунажжим, фоҳиша, азада дод солиб йиғловчи, сотувчидан сўрамай ҳаққини олиб қолувчи даллол, ҳур-озод одамни сотиб пулини ейдиганлар киради”.\nЎтмишда аждодларимиз бировнинг ҳаққидан қаттиқ хазар қилишган, ўзганинг ҳаққини олиш у ёқда турсин, ўзлари билмаган ҳолда тасодифан келиб қолса ҳам ундан зудлик билан қутилишган. Мазҳаббошимиз Имом Аъзам (р.а)нинг тақволари, ҳалолликлари, ўзганинг ҳаққидан астойдил қочганлари тарихда маълум ва машҳурдир. Бу зот савдогарлик билан шуғулланиб юрганларида молнинг айбини айтишни унутиб сотиб юборгани учун савдогарчиликдаги ўттиз йиллик шериклари Ҳафс ибн Абдураҳмон билан шерикликни узганлар ва ўша молдан келган даромадни ҳаммасини садақа қилиб юборганлар.\nБуни қарангки, улуғларимиз ҳатто шубҳа аралашган молдан ҳам ўзларини шу қадар эҳтиёт қилганлар. Ислом дини инсоннинг жонини қанчалик ҳимоя қилган бўлса, унинг молини ҳам шунчалик ҳимоя қилади. Яъни бировнинг жонига тажовуз қилиш катта гуноҳ бўлганидек, унинг молига тажовуз қилиш ҳам улкан гуноҳдир. Фирибгарлик қилиб молни ўзлаштирган ёки қарз олиб уни эгасига қайтармаётган кишилар ёки омонатга хиёнат қилганлар қиёматда Аллоҳнинг раҳматидан маҳрум кишилардир. Демак, бундай ишларни қилаётган кишилар, аввало, ўзларига ўзлари зулм қилаётган кишилардир. Шу ўринда, киши эътибор қилиши лозим бўлган муҳим жиҳат бор.\nМаълумки, мазкур йўл билан топилган озуқа оилада фарзандларга олиб борилади, бундай ишларда жуда катта хатар бор. Яъни ўғрилик, алдов ёки зўрлик билан топилган озуқани еб катта бўлаётган фарзандлар келажакда ким бўлади? Бу айни инсонни ўйлантирадиган масала. Уларнинг ахлоқи, тарбияси, феъл-атвори қай ҳолатда бўлади?\nРивоят қилишларича, Абу Дардо розияллоҳу анҳу масжидга эрта келиб, кеч қайтардилар. Намоздан кейин Расули акрам соллаллоҳу алайҳи васалламнинг суҳбатларини диққат билан тинглардилар. Бироқ хурмо пишиғида Абу Дардо аввалгидан кечроқ келиб, эртароқ кетадиган бўлдилар. Бу ҳол Пайғамбаримизнинг диққатларини тортди. Абу Дардони ёнларига чақириб: “Сенинг масжидга келиб кетишингда ўзгариш кўряпман. Нима бўлди?” – деб сўрадилар. Абу Дардо разияллоҳу анҳу узрли оҳангда шундай жавоб бердилар: “Шу кунларда қўшнимизнинг хурмо мевалари пишиб, тўкила бошлади, хурмолар бизнинг ҳовлига ҳам тушяпти. Болаларим қўшнимдан сўроқсиз уларни еб қўйишмасин, деган хавотирдаман. Бомдодга келишдан олдин тўкилган хурмоларни тўплаб, қўшнимизникига олиб чиқиб бераман. Шу сабаб масжидга кеч келяпман. Мен масжиддалигимда ҳам дарахтлардан хурмо тўкилади. Уларни йиғиб, қўшнимникига чиқаришга шошиламан”. Расулуллоҳ соллаллоҳу алайҳи васаллам Абу Дардо розияллоҳу анҳунинг бу сўзларидан мамнун бўлдилар ва унинг ҳаққига дуо қилдилар.\nМусулмон киши ҳаром йўл билан мол-дунё касб қилишдан худди чўчқанинг гўштини ейишдан ҳазар қилгандек ҳазар қилиши керак. Ҳаром йўл билан мол-дунё топган одам икки дунёда шарманда бўлади. Бу дунёда азоб-уқубат, турли бало-офатларга йўлиқади, у дунёда жаҳаннам ичида туриб, қорнига таом ўрнига олов ейди.\nҲаромдан ҳазар қилиш мусулмонларнинг асосий фазилатларидан бири бўлганидек, шубҳали нарсалардан ҳазар қилиш ҳам салафи солиҳларимизнинг одатлари бўлган. Абу Бакр Сиддиқ розияллоҳу анҳу шубҳали нарсадан бир луқма еб қўйиб, кейин уни қайт қилиб ташлаганлари маълум ва машҳур.\nРивоятларда зикр қилинишича, Бишрул Ҳофий раҳматуллоҳи алайҳига оналари бир дона хурмо берганида еб туриб, кўчага чиқиб, қайт қилиб ташлаган эканлар. Чунки ўша хурмо шубҳали бўлган. Онани хафа қилмаслик учун ейилган, сўнг тақво юзасидан қусиб ташланган.\nАбон ибн Абу Айёш розияллоҳу анҳудан ривоят қилинишича, Анас розияллоҳу анҳу қуйидагиларни айтганлар:\n«Эй Анас, касбингни пок қилгин, дуоинг қабул бўлур. Чунки бир одам бир луқма ҳаромни оғзига солса, қирқ кунгача дуоси ижобат бўлмайди», дедилар» (Дайламий ривоят қилган.)\nАнас розияллоҳу анҳу ҳар доим Пайғамбар соллаллоҳу алайҳи васалламнинг хизматларини ихлос билан қилиб юрганларидан баъзи вақтларда ушбу ривоятда зикр қилинганга ўхшаш нарсаларни У зотдан сўрашга журъат қилганлар. Албатта, у кишининг бу сафарги сўровлари катта саволлардан эди:\nДуоси қабул бўладиганлардан бўлиш ҳар банда учун улкан бахт. Бу ҳар бир мўмин-мусулмон банданинг энг улкан орзуларидан бири.\nАлбатта, бундай вақтда одатда, Пайғамбар алайҳиссаломнинг Аллоҳ таолога дуо қилиб, Анас розияллоҳу анҳуни дуоси қабул бўладиган қилиб қўйилишини сўрашлари хаёлга келади.\nЭҳтимол, Анас ибн Молик розияллоҳу анҳу ҳам худди шу нарсани ирода қилган бўлсалар керак. Аммо Пайғамбаримиз алайҳиссалом фақат Анас розияллоҳу анҳунинг ўзига эмас, қиёмат кунигача бутун Ислом умматига етадиган жавобни бердилар:\n«Эй Анас, касбингни пок қилгин, дуоинг қабул бўлур. Чунки бир одам бир луқма ҳаромни оғзига солса, қирқ кунгача дуоси ижобат бўлмайди», дедилар».\nҚайси замон, қайси маконда бўлишидан қатъи назар, дуоим қабул бўлсин, деган ҳар бир мўмин-мусулмон ҳалол касб ила шуғуллансин, ейдиган луқмасини ҳалол қилсин. Ана ўшандагина дуоси қабул бўлади.\nПайғамбаримиз алайҳиссаломнинг ушбу жавобларидаги: «Чунки бир одам бир луқма ҳаромни оғзига солса, қирқ кунгача дуоси ижобат бўлмайди», деган сўзларига алоҳида эътибор берайлик. Бундан жуда оз миқдордаги ҳаром нарса инсонга илашса ҳам, унинг дуоси қабул бўлмаслиги келиб чиқади.\nБир луқма таом оз нарса, инсоннинг бир марта овқатланиши давомида ҳам бир луқма деярли ҳеч нарсани ташкил қилмайди. Лекин сиз билан бизнинг назаримизда арзимас бўлиб кўринган ўша бир луқма уни еган одамнинг дуосини қирқ кунгача қабул бўлмайдиган қилиб қўяр экан.\nАбу Саъид Худрий розияллоҳу анҳудан ривоят қилинишича, Расулуллоҳ саллоллоҳу алайҳи васаллам: “Ким ҳалол еб-ичса, суннатга мувофиқ амал қилса, одамларга зарар етказмаса, албатта, жаннатга киради”, – деганлар. Бировнинг ҳаққини ейиш ҳаром экани Қуръони Карим ва Суннати Набавияда собит бўлган. Ким ўзини буларга толиб санаса, ҳаромдан ҳазар қилсин, ўзганинг ҳаққига тажовуз қилишдан тийилсин. Шундагина ислом умматига муносиб солиҳ инсонлардан бўла олади.\nЭнди инсоф билан ўйлаб кўрайлик. Ҳаммамизнинг қилаётган ҳар бир касбимиз, топаётган молу мулкимиз ҳалолми? Ҳаммамизнинг тановул қилаётган ҳар бир луқмамиз ҳалолми?\nЭнди нима учун дуолар қабул бўлмаётганини, нима учун ишлар юришмаётганини тушуниб етгандирмиз?!\nАллоҳ Таоло барчамизни бировнинг ҳаққидан хазар қиладиган, ҳалол ва ҳаромни фарқлайдиган, инсофли, диёнатли ва тақводор бандалардан айласин!\nТошкент тумани “Хасанбой ота” жоме масжиди\nимом хатиби Чориев Жахонгир\nАввалги Тошкент вилояти диний соҳа ходимларининг маънавий-маърифий тадбирлари\nКейинги Деҳқончилик – пайғамбарлар суннати


Хамма янгиликлар / 22.11.2019\n19:49 07 Июл 2020\nКеласи йилдан бошлаб меҳнат мигрантлари учун патент тўлови ойига 5350 рублни ташкил қилди. Бу ҳақда Москва вилояти думаси депутатлари тегишли қонунни қабул қилишди.\nСамарқанд вилояти қалин қор билан қопланди. Ҳаво ҳарорати 0... -2 даражада, автомобил йўлларида ҳаркат тўхтагани йўқ.\nТомонлар, халқаро сиёсат ва минтақавий хавфсизликни таъминлашга оид долзарб масалалар юзасидан фикр алмашадилар. Учрашув сўнгида якуний ҳужжат қабул қилиниши кутилмоқда.\nНаманганда Водий тимсолига айланувчи икки осмонўпар бино қурилади\nNamangan square мажмуасида 10 минг киши яшаши, ишлаши ва дам олиши учун турар жойлар, офислар ва савдо марказлари барпо этилади.\nМирзиёев ва Бердимуҳаммедов учрашувда ўзаро манфаатли ҳамкорликни янада ривожлантиришнинг истиқболларини муҳокама қиладилар\nЕвропа Корзинка.уз тармоғига 40 миллион доллар сармоя киритади\nЕТТБ сармояси ёрдамида Корзинка.уз супермаркетлар сонини 2025 йилга келиб 140тага етказиш режалаштирилган.\nҚозоқ нашрларида ёзилишича, аслида банерда қандай маҳсулот реклама қилинаётганини бир қарашдан англаб бўлмайди. Плакатда қувончга тўла ёшлар акс этган ва катта ҳарфлар билан "Буни қил, биринчи бўл", деган сўзлар ёзилган.


Абдусатторов Карлсеннинг эътирози ва Қосимжонов билан таққослашлари ҳақида гапирди (видео) | Qalampir.uz\nАбдусатторов Карлсеннинг эътирози ва Қосимжонов билан таққослашлари ҳақида гапирди (видео)\nСпорт\t29 Декабрь 2021 12:29 14582\nАввалроқ, Ўзбекистонлик 17 ёшли шахматчи Нодирбек Абдусатторов Польша пойтахти Варшава шаҳрида ўтказилаётган шахматнинг рапид йўналиши бўйича Жаҳон чемпионатида ғолиб бўлгани ҳақида хабар берган эдик.\nАбдусатторов Россиялик шахматчи Ян Непомняший устидан тай-брейкдаги ғалабасидан сўнг, матбуот анжуманида иштирок этди ва тай-брейкда ўйнашни кутмагани, бироқ бунга тайёр бўлганини айтиб ўтди.\n“Мен учун энг муҳими партияни бой бермаслик эди ва мен буни уддаладим. Бугун жуда чарчадим, лекин олдинда яна бир мусобақа бор, шунинг учун дам олишга вақт йўқ”, дейди Абдусатторов.\nШунингдек, 17 ёшли гроссмейстер мусобақанинг 13-туридаги рақиби, польшалик 23 ёшли Ян-Кшиштоф Дудага қарши ўйинни энг қийин партия бўлганини таъкидлади:\n“Бу жуда ҳам қийин партия эди, чунки мен дебют вақтида қийинчиликка дуч келдим, сўнгра позициям ёмонлашди. Қандайдир мўжиза сабабли ўйинни ушлаб қолишга эришдим. Менга омад кулиб боқди”.\nЎзбекистонлик шахматчи Ян Непомняший билан ўйинга ҳам тўхталиб ўтди.\n“У бизнинг рапиддаги ўйинимиздан кейин яхши тайёрланди, қайсидир маънода дебютда бир хил ўйнадик. Лекин ўша позицияда қоралар билан ўйнаш осонроқ эди”, дея айтиб ўтди Абдусатторов.\nШахмат бўйича амалдаги жаҳон чемпиони Магнус Карлсен тай-брейкда фақатгина икки нафар шахматчи иштирок этиши ҳақидаги қоидани “аҳмоқона”, деб атаганидан сўнг, Журналистлар Нодирбек Абдусатторовдан ушбу қоидага муносабат билдиришни сўради. Ўзбекистонлик гроссмейстер эса бу унинг қарори эмаслигини ва ўзининг тай-брейкдаги иштирокини омад кулиб боққани билан изоҳлади.\nЖаҳон чемпионидан “Ўзингизни 1992 йил Маниладаги шахмат олимпиадасида кумуш медални қўлга киритган Ўзбекистон терма жамоаси ва 2004 йил FIDE Жаҳон чемпионатида ғолиб бўлган Рустам Қосимжоновнинг меросхўримисиз?” дея берилган саволга ҳам жавоб берди:\n“Йўқ, бундай муваффақиятлар билан таққослашимга ҳали эрта. Лекин келажакда бу ҳақда ўйлаб кўришим мумкин”.\nБунга қадар Нодирбек Абдусатторов июль ойида Россиянинг Сочи шаҳрида ўтказилган FIDE Жаҳон кубогининг 1/16 финал босқичида озарбайжонлик гроссмейстер Васиф Дурарбайлига мағлуб бўлган. Ноябрь ойида эса Испанияда ўтказилган Elllobregat Open шахмат турнирида эса ғалаба қозонган эди.\nЭслатиб ўтамиз, мусобақа ғолиблигини қўлга киритган Абдусатторов 60 минг АҚШ доллари миқдоридаги пул мукофотини қўлга киритади. У турнир давомида Магнус Карлсен, Ян Непомняший, Фабиано Каруана ва Левон Аронян сингари фаворит шахматчиларни мағлуб этди.\nМаълумот учун, рапид баҳсларида Ўзбекистон номидан иштирок этган Жаҳонгир Воҳидов 7 очко билан 71, Жавоҳир Синдоров 6,5 очко билан 93, Шамсиддин Воҳидов эса 6,5 очко билан 103-поғонани эгаллади.\nНодирбек Абдусатторов FIDE Шахмат\n24 Январь 17:35 65574\n23 Январь 20:24 64146\n23 Январь 11:39 60581\n24 Январь 09:34 54682\n25 Январь 11:32 54401


Ўзбекистон Ташқи ишлар вазирлиги Кундуздаги ҳужумни қоралади\n23 октябр 2021, Тошкент вақти: 11:03\nХудкуш ҳужумчи Шиа мусулмонларининг Саид Обод масжидини нишонга олган.\nЎзбекистон Ташқи ишлар вазирлиги Афғонистоннинг Қундуз шаҳрида жума куни содир этилган ҳужумни қоралади.\nВазирлик 50 инсон ҳалок бўлан, 150дан ортиқ одам яраланган Кундуздаги масжидга қилинган ҳужумни ғайриинсоний амал деб атаб, жабрланувчиларнинг оилаларига таъзия билдирди.\nЎзбекистон ташқи ишлар вазири Абдулазиз Комилов ҳужумдан бир кун олдин Кобулда Толибон ҳукуматининг ташқи ишлар вазири вазифасини бажарувчи Амир Хон Муттақий билан учрашганди.\nТолибон 15 августда Афғонистон ҳукуматини босиб олганидан бери юқори даражали ўзбек расмийси илк бора Кобулга сафар қилмоқда.\nАбдулқаҳҳор Балхийнинг ёзишича, Ўзбекистон вазири “кўчаларнинг озодлагини, шаҳар бошқарилаётганини, кўчаларда одамлар юрганини ва хавфсиз муҳитни кўрганидан ўта мамнун бўлгани”ни изҳор қилган.\nАйни пайтда Ўзбекистон ҳукумати Абдулазиз Комилов Кобулга сафар қилгани тўғрисида сукут сақламоқда.


Ҳар кузда шу бўлар такрор! Сенат тўйларни ўтказишга оид қатъий қарорни қабул қилди | Qalampir.uz\nҲар кузда шу бўлар такрор! Сенат тўйларни ўтказишга оид қатъий қарорни қабул қилди\nЖамият\t14 Сентябрь 2019 17:54 7425\nҲар баҳорда шу бўлар такрор деган қўшиқ ёдингизга тушади, сўнгги вақтларда тўй-ҳашамлар борасидаги танқид ва таклифларни эшитиб.\nЁдингизда бўлса, илк бор бу масала Ўзбекистон Республикаси Президенти Шавкат Мирзиёевнинг 2017 йилнинг 3 август куни Ўзбекистон ижодкор зиёлилари билан ўтказган йиғилишидан кейин кун тартибига чиққанди. Давлат раҳбари ўшанда бугунги тўйларни, ундаги дабдаба, келин навкар каби европадан кириб келган иллатларни танқид остига олиб, жўяли таклифлар берганди. Кейин Олмалиққа ташрифи давомида ҳам энди 150 кишилик тўйлар ўтказиш кераклиги, бу бўйича Ўзбекистон Республикаси Олий Мажлиси Сенатининг махсус қарори қабул қилинишини айтганди.\nБу орада 2018 йилнинг куз ойларига ҳам етиб келди. Шов-шувлар кун сайин кучайди. Ҳар куни янги гап, янги мулоҳаза, янги тортишув. Одамлар тўй кунини белгилаш, қанча меҳмон чақиришни билмай қолди. Сенатнинг қарорини кутди. Қарор чиқмади, тавсиялар берилди, холос.\nЎзбекистонда кузда тўйлар ҳар қачонгидан кўп бўлади. 2019 йилнинг кузи ҳам келди. Бир ҳафтадирки, оммавий ахборот воситалари ва ижтимоий тармоқларда сенаторлар, жамоатчиликнинг чиқиши кучайган. Кимдир ундоқ қилиш керак дейди, бошқаси бундоқ. Гап бошида айтилганидек, ҳар кузда шу бўлар такрор. Йўқ, бу сафар Ўзбекистон Республикаси Олий Мажлис Қонунчилик палатаси Кенгаши ва Сенат Кенгашининг қўшма қарори қабул қилинди. Айтишларича, бу сафар қатъий!\n“Тўй-ҳашамлар, оилавий тантаналар, маърака ва маросимлар, марҳумларнинг хотирасига бағишланган тадбирлар ўтказилишини тартибга солиш тизимини янада такомиллаштириш тўғрисида”ги қарор 59 сенаторнинг овози билан қабул қилинди. Шунингдек, қарор билан тўй ва маъракаларни ташкил этиш билан боғлиқ Низом ҳам тасдиқланди.\nСенаторлар кенг жамоатчиликнинг фикр-мулоҳазалари ва хоҳиш-истакларидан келиб чиқиб, бундай ҳолатларга барҳам бериш, аҳоли, айниқса, ёшларда бу масаланинг моҳияти ва аҳамияти ҳақида тўғри тушунча ҳосил қилиш мақсадида қатъий чоралар кўриш муҳим эканлигини таъкидлади.\n20 Октябрь 08:58 30222\n21 Октябрь 10:51 25521\n20 Октябрь 21:18 22301\n21 Октябрь 19:06 21005


Марказий Осиё давлатларида COVID-19 билан боғлиқ вазият қандай? — Sof.uz\nЖАҲОН 99,566,486 71,580,264 2,134,786\nМарказий Осиё давлатларида COVID-19 билан боғлиқ вазият қандай?\n3.01 15:25 611 Тиббиёт\n"Ўзбекистон, Қирғизистон ва Тожикистонда коронавирус билан касалланиш ҳолатлари кескин камайгани кузатилмоқда" - дея ёзмоқда Sputnik.uz\n2 январ куни Ўзбекистонда 49 кишида коронавирус аниқланди. Мамлакатда касалланганларнинг умумий сони 77 231 етган. Шулардан 75 358 (98 фоиз) нафари тузалиб кетган. Жами 614 киши вирус қурбонига айлаган.\nҚирғизистонда ўтган кун давомида 91 киши COVID-19 юқтириб олгани аниқланди. Пандемия бошлангандан буён 81 305 киши касалланган, шулардан 76 563 нафари соғайиб кетган. Мамлакатда коронавирус қурбонлари сони 1359 нафарни ташкил этмоқда.\nТожикистонда ҳам коронавирус билан касалланиш камаймоқда. Мамлакат ССВ 31 декабр ва 1 январ кунлари ҳеч кимда коронавирус аниқламаганини хабар қилди. 2 январ куни эса фақат 4 кишида инфексия аниқланган. Ҳозир мамлакатда коронавирус билан касалланганларнинг умумий сони 13 300 нафарни ташкил этмоқда. Шулардан 12 939 нафари (97,2 фоиз) тузалиб кетган. 90 беморни вирус бевақт ҳаётдан олиб кетган.\nТуркманистонда коронавирус расман қайд этилмаган\n22.01 20:38 3149\n23.01 14:25 2690\n23.01 15:56 2619\n22.01 11:18 1885\n22.01 10:17 1417\nКеча, 22:06 539 Ўзбекистон\nКеча, 19:48 554 Жамият\nКеча, 17:35 255 Жамият\nКеча, 13:30 1251 Ўзбекистон\nКеча, 12:24 482 Жамият


Ечим кутаётган масалаларга бағишланди – Сурхон тонги\nБош саҳифа / Жамият / Ечим кутаётган масалаларга бағишланди\nАвгуст 1, 2019\tЖамият Изоҳ қолдириш 488 Кўрилди\nҚизириқ туманида вилоят ҳокими ўринбосари Рўзимурод Чориевнинг туманда ижтимоий соҳада олиб борилаётган ва ечимини кутаётган масалаларга бағишланган сайёр қабули бўлиб ўтди.\nУнда вилоят ҳамда туман ижтимоий соҳа мажмуалари раҳбарлари, таълим, тиббиёт, маҳалла, бандлик, банк каби муассасалар масъуллари иштирок этишди. Қабул жараёнида чекка қишлоқ аҳолиси учун ташкил этилган тиббий кўрик жараёнлари, мактаб ярмаркаси, айниқса, вилоят касб-ҳунар, халқ таълими, спорт ва соғлиқни сақлаш бошқармалари раҳбарларининг бевосита мурожаатчилар билан мулоқоти қабулга келганларни мамнун қилди. 54 та мурожаатдан 2 таси шу жойнинг ўзида ечим топди. Айниқса, мактабгача таълим масаласида давлат шерикчилиги асосида ташкил этилган хусусий боғчаларнинг моддий-техник базасини, шарт-шароитини, хизмат кўрсатиш сифатини замон талабларига мослаш борасида билдирилган мурожаат ва таклифларга алоҳида эътибор қаратилди.\nОлдинги Муқобил энергия-даромад манбаи\nКейинги Мақсад-маҳсулотлар экспорти


Бугун одамларни бахтли қилишнинг энг мақбул шакли — демократик сиёсий тартибот ҳисобланади. Бунинг учун демократия қоғозда эмас, амалда бўлиши керак, деган талаблардан келиб чиқиб, халқ ҳокимиятга эмас, ҳокимият халққа хизмат қилиши керак, деган тамойил илгари сурилмоқда.\nҲокимият ва халқ ўртасидаги муносабатлар демократик тамойилларга асосланган бўлиши учун, аввало, халқ ижтимоий ва сиёсий жиҳатдан кучли ва фаол бўлиши талаб этилади. Ҳозир бизда ҳокимият кучли, лекин халқ унга нисбатан кучсизлиги оқибатида жамиятда демократик тамойиллар устуворлигини таъминлаш бирмунча оғир кечмоқда. Негаки, кучли ижроия ҳокимияти ва унга нисбатан кучсиз бўлган парламентнинг ўзаро муносабатларидаги мутаносиблик бузилмоқда. Шунинг учун Президентимиз парламент фаолиятига танқидий баҳо бериб, уни кучайтиришга қаратилган бир қатор амалий таклифларни ўртага ташлади. Дарҳақиқат, бугунги парламентимиз қонун ижодкорлиги фаолияти танқид қилинганлиги асоссиз эмас. Парламентнинг салоҳиятини бевосита қонун ижодкорлигида кузатишимиз лозим. Амалда эса бундай бўлмаяпти. Қонун ижодкорлиги билан шуғулланиш учун ҳар бир депутатнинг жамият ривожланиш қонуниятлари тўғрисидаги билими кучли бўлиши талаб этилади.\nБугунги замон талаби демократик ва фуқаролик жамиятини барпо этишдир. Бунинг учун жамиятшунос олимлар демократик ва фуқаролик жамиятини ривожлантиришга хизмат қиладиган янги ғояларни ишлаб чиқишлари лозим. Бу талабни амалга оширишда фуқаролик жамиятини янада кучайтириш, унинг фаолиятини кенгайтириш эҳтиёжи пайдо бўлади. Ана шу эҳтиёждан келиб чиқиб, олий таълим тизимида ижтимоий назорат номли фан ва ўқув курсини жорий этиш зарур, деб ҳисоблаймиз. Бугунги кунда одамларнинг онги ва қалби ўзига хос кураш майдонига айланиб бормоқда. Бундай шароитда фуқароларни, хусусан, ёшларни маънавий ва мафкуравий таҳдидлардан ҳимоя қилиш замон талаби ҳисобланади. Ёшларни зарарли ва ёт ғоялардан ҳимоя қилишнинг энг мақбул йўли уларда бундай таҳдидларга қарши иммунитетни шакллантиришдир. Бундай эҳтиёжни қондириш учун олий таълим тизимида маънавий ва мафкуравий иммунитетни шакллантиришга хизмат қиладиган янги фанларни жорий этиш даври етиб келди. Бу фикр бевосита интеллектуал бойлик берадиган фаол тадбиркорлик ва инновацион ғояларга тегишлидир.\nФаол тадбиркорлик ва инновацион ғоялар ҳамда технологияларни қўллаб-қувватлаш деганда, аввало, фаол тадбиркорлик тушунчаси нимани англатиши ҳақида фикр юритайлик. Тадбиркорликни фаол ва пассив даражалар талаби асосида қиёслаб таърифлайдиган бўлсак, аввало, қайси жабҳада фаолият юритмасин, тадбиркорнинг ўз ишига ижодий ёндашиб, моддий ва маънавий бойлик яратиш жараёни тушунилади. Пассив тадбиркор ўз фаолиятини ҳамиша бир хил, бир даражада юритса, фаол тадбиркор ўз фаолиятини замон талабларидан келиб чиқиб такомиллаштириб боради. Фаоллик деганда, замон таъсирига амалий жавоб бериш тушунилса, замон талабига жавоб бермасдан фаолият юритиш пассив тадбиркорлик, деб аталади.\nФаол тадбиркорлик талаби кун тартибига қўйилар экан, янгича илм-фан ютуқларини ўз фаолиятида кенг жорий этиш, демократик сиёсий тартибот талабларига таяниш лозим бўлади. Ўтмиш ва тарих шундан гувоҳлик бермоқдаки, қайси мамлакатда илм-фан ютуқларига кенг аҳамият берилса, тараққиёт ўз меваларини халқ учун узоқ куттириб қўймайди. Бугун моддий бойлик эмас, интеллектуал бойлик яратиш кўпроқ аҳамиятга эга бўлмоқда. Бу борада демократия ва фуқаролик жамияти фаолиятини янада такомиллаштириш, ушбу йўналишда назоратни кучайтириш ҳар бир фуқаронинг яшаш тарзига айланиши зарур.\nМуаллиф: Фарҳод НАБИЕВ, САМДУ профессори\n9.02.2018 780 № 10 Сиёсат


АСОСИЙ БУЮРТМАЧИ – Huquqbon\nДМХХнинг “ҳақиқати” бўйича Ўш-Жалолободдаги қирғинлар буютмачиси мамлакатнинг собиқ президенти Қ.Бакиев ва унинг атрофи, ижро этувчилари эса қирғизистонлик ўзбеклар ҳамда “Ўзбекистон Исломий Ҳаракати” ва “Исломий жиҳод иттифоқи” экан.\nБир нарсани аниқ айтиш мумкин: бу –ҳокимиятни давлат тўнтариши йўли билан қўлга олган Роза Ўтунбаева ва унинг шерикларининг позициясидир, чунки ДМХХ мазкур матбуот-релизини давлат бошлиғининг имзосисиз эълон қила олмайди. Бу билан улар қирғизистонлик ўзбек жамоасига ўзларининг ҳақиқий фашистик муносабатини яширмай-нетмай кўрсатишди ва ўзларига тарихий ҳукм чиқарганлари равшанлашди.\nҚирғизистон ДМХХ матбуот–релизи қайси шпаргалкадан кўчирилган?\nОдатда, Қирғизистон жанубида юз берган каби кенг кўламли қотилликлар ва зўравонликларнинг келиб чиқиш сабаблари ўрганилар экан, уч тоифа томонни аниқловчи саволлар қўйилиши керак: Манфаатдорлар ким? Буюртмачилар ким? Ижрочилар ким?\nБИРОҚ, 2005 йил майидан кейинги воқеалар мамлакат ҳукумат томонидан янада кескинроқ репрессиялар гирдобига ташланганини кўрсатди, яъни И.Каримов 1-чи йўлни танламади;\nМантиқ оддий: БУ ҚИРҒИН ҚАНЧА КЎЛАМЛИ БЎЛСА, АНДИЖОН ҚИРҒИНИНГ МОҲИЯТИ ШУНЧА ҚАДРСИЗЛАНАДИ ВА УНУТ БЎЛАДИ!. Ҳозир биз 2-чи вариантнинг эффектини кўриб турибмиз.\nБир қарашда бу – жуда ишонарсиз, ва дарҳол “наҳот-ки бир одам ўз обрўини тиклаш учун шу қадар разилликка бориши мумкин?” деган саволни туғдирувчи вариантга ўхшайди. Жавоб қисқа: бу савол туғилмаслиги учун И.Каримовнинг кимлигини билиш керак.\n“Қирғизистон воқеаларига бевосита “Ўзбекистон Исломий Ҳаракати” ва “Исломий Жиҳод Иттифоқи” аралашган; бу аралашувни ташкил қилиш учун\n– Максим Бакиев отаси ҳокимиятдан қувилгач, 2010 йил апрель ойила Бирлашган Араб Амирликлари пойтахти Дубай шаҳрида «Ўзбекистон Исломий Ҳаракати» вакиллари билан учрашган;\n– 2010 йил май ойининг бошида Қ.Бакиев оиласининг икки вакили Афғонистоннинг Бадахшон вилояти Баҳорак шаҳрида “Толибон ҳаракати”, «Ўзбекистон Исломий Ҳаракати», “Бирлашган тожик мухолифати” (БТМ) вакиллари билан учрашади ва бу учрашувда БТМнинг дала қумондони Мулло Абдулло иштирок этади”.\nТабиий саволлар туғилади: одатда ўта сир тутиладиган мазкур икки учрашув деталларини Қирғизистон ДМХХ қайси манбаъдан, қаерда ва қачон олган? “Қачон” масаласида мумкин бўлган:\nМаълумотлар қирғин давомида олинган бўлса, у ҳолда ДМХХ уларни бирор ушланган одам, мас., Қ.Бакиевнинг бир неча кун илгари хибс этилган жияни Санжар Бакиевдан олган бўлиши мумкин. Агар Қ.Бакиевнинг оила аъзолари юқорида айтилган ташкилотлар вакиллари билан Қирғизистонда мисли кўрилмаган тартибсизликларни содир этиш мақсадида аҳду-паймон қилишган бўлса, улар бу операциянинг қанчалик ўзлари учун (биринчидан) муҳим, (иккинчидан) бир пайтнинг ўзида ўзлари учун ўта хавфли эканлигини яхши тушунадилар. Бу эса ўта кучли конспирация (яширинлик)ни талаб этади: бошқача айтганда, операция деталлари билан жуда кичик бир гуруҳ (бир нечта) одамлар таништирилади, холос, яъни катта аҳамиятли ва масъулиятли операция деталларидан Қирғизистон ҳудудида яшириниб юрган, ҳар бир дақиқада ҳуқуқ-тартибот органлари томонидан ушланиши хавфи остида бўлган бирор одам воқиф қилинмайди. Шундай қилиб, Қирғизистонда уюштирилган қирғиннинг матбуот-релизида келтирилган асосий ижрочилари ҳақидаги маълумотнинг ўта қисқа вақт орасида тўпланганлиги БОШ ШЎБҲАалардан бирини туғдиради.\nМатбуот-релизида келтирилган кейинги маълумотлар бундан-да кулгили, яъни ишончсиздир. Унда айтилишича, 2010 йил май ойида «Исломий Жиҳод Иттифоқи» Покистондан Тожикистон орқали снайперлик ва портлатиш ишлари бўйича пухта тайёрланган 15 та одамни Қирғизистонга ўтказган. Афсона ишончли бўлиши учун бу гуруҳнинг бошлиғи қўқонлик ўзбек Илҳом эканлиги, гуруҳни бошлаб келган одамнинг лақаби (Абдулла), миллати (ўзбек), қаерликлиги (тошкентлик) ҳам келтирилади.\nМатбуот-релизида айтилишича, «Исломий Жиҳод Иттифоқи» Қирғизистонга яна икки гуруҳ одамини юборган. Бу гуруҳлар Афғонистоннинг Бадахшон вилоятидан Тожикистоннинг Мурғоб ва Хороги орқали “Бирлашган Тожик Мухолифати”нинг собиқ дала қумондони, Тоғли Бадахшонда яшовчи наркобарон кўмагида Қирғизистонга ўтказилган.\n«Ўзбекистон Исломий Ҳаракати» ва «Исломий Жиҳод Иттифоқи» жангариларининг қадами Ўзбекистон ҳудудида ҳали бир дона ҳам из қолдирмаган бўлса-да, бироқ И.Каримов уларнинг исмидан “ташқи душман” сифатида камида 15 йилдан бери самарали фойдаланиб келмоқда. Шу сабабли, асосан интернет-сайтларда борлиги даъво қилинаётган «Исломий Жиҳод Иттифоқи» И.Каримов каби диктаторларнинг яна бир таянчи сифатида қаралади. Сабаби оддий: Ўзбекистонда ҳукумат томонидан уюштирилган террористик акциялар ёки криминал структураларнинг разборкаси амалга оширилиб, бир неча одам ўлса ва яраланса, бу “ташкилот” дарҳол дунёга келади ва “Каримовнинг даҳрий тузумини ағдариш учун буни биз қилдик” дея баёнот чиқаради. Бу эса халқни ташқи душман хавфи билан қўрқитиб, мамлакатни таборо исканжага олишда И.Каримов тузумига яхшигина ёрдам беради..\nМатбуот-релиз ижодкорларининг ақлий даражаси ва профессионал тайёргарлиги ўзбекистонлик милиция участка инспектори даражасидан юқори эмаслигини кўрсатади. Дарҳақиқат, «Ўзбекистон Исломий Ҳаракати» раҳбари Тоҳир Йўлдош ўзбекларга қарши эмас, И.Каримов режимига қарши жиҳод эълон қилганини қайта-қайта эълон қилган. Худди шу жиҳодни «Исломий Жиҳод Иттифоқи» раҳбарлари ҳам назарда тутишади. Икки тоифа, яъни режим амалдорлари ва оддий ўзбекларга «Ўзбекистон Исломий Ҳаракати» ва «Исломий Жиҳод Иттифоқи»нинг муносабати диаметрал қарама-қарши эканлигини Қирғизистон ДМХХ одамлари билмаслиги мумкинми? Қирғизистонда қирилганлар И.Каримов режимининг амалдорлари эмас, қирғизистонлик ўзбеклар-ку! Ўзбекистоннинг МХХ, Россиянинг Федерал Хавфсизлик Хизмати (ФХХ) ёки Қирғизистоннинг ДМХХ каби ташкилотларини “махсус хизмат” дейилишининг сабаби ҳам шунда-ки, бу органлар ҳар бир нарсанинг икир-чикиригача билиши ва уларни ҳисобга олиши керак. ДМХХ расмий матбуот-релизи эълон қилар ва унда кимларгадир жиддий айблар қўяр экан, биринчи навбатда ўзининг компетенцияси баланд эканини кўрсатиши лозим эди. Бироқ ДМХХ раҳбарлари ва ходимларининг компетенцияси, билим даражаси, профессионал малакаси ўта паст эканлиги осон сезилади: “Ўзбекистон Исломий Ҳаракати” ва “Исломий Жиҳод Иттифоқи” Қирғизистон воқеаларида иштирок этган, дейиш ўринли бўлса, у ҳолда улар ўзбеклар (қирғизлар)ни эмас, қирғиз ҳарбийлари, милиционерлари ва бошқа амалдорларини оммавий қатл қилсаларгина ишонарли бўлар эди.\nМатбуот-релиздан яққол қўринадиган бир жиҳад, бу – Муваққат ҳукуматнинг Қирғизистон қирғинидаги барча айбларни ўзбекларга ағдаришидир. Унда айтилишича, Ўз вилоятининг Қорасуй туманидаги “Нариманов” қишлоғида ҳамда Жалолобод вилоятининг Бозорқўрғон туманида илгаридан “Исломий Жиҳод Иттифоқи” ва бошқа халқаро террористик ташкилотларнинг икки группировкаси (гуруҳи) фаолият юргизган. “Исломий Жиҳод Иттифоқи”нинг Афғонистондан киритилган икки гуруҳи асосан ўзбеклар яшайдиган ҳудудларда, асосан кечки пайтларда, “худосизларга қарши муқаддас уруш” шиори остида хунрезликлар қилган. ДМХХнинг бу даъвосини умуман тушуниш қийин: бу худосизлар ким? Илгари афғонлар қарши урушган русларми?; ҳозир Афғонистонда уруш олиб бораётган НАТОликларми? Балки хитойликлардир? Йўқ! Улар асосан ўзбекларни ўлдирганлар! Қачондан бери бешвақт намозини канда қилмайдиган қирғизистонлик ўзбеклар “Исломий Жиҳод Иттифоқи” нуқтаи-назарида худосиз бўлиб қолишди? Ёки худосизлар деб ДМХХ ўлдирилган ўнлаб ёш гўдакларни айтаётгандир, балки?\nДМХХнинг бундай бебурд нарсага урғу беришини рус тилида ПОЛНЫЙ ПРОКОЛ дейилади.\nМатбуот-релизида айтилаётган “Нариманов” ва “Бозорқўрғон” экстремистик группировкалари қаёқдан пайдо бўлди? Гап шунда-ки, диний экстремизмга қарши кураш ниқоби остида Ўзбекистонда мусулмонларни қама-қама авжига чиққан пайтда, Ўзбекистон МХХ нафақат ўзбекистонлик ўзбек-мусулмонларни, балки Қирғизистон жанубида яшовчи маҳаллий ўзбекларни ҳам бемалол тутиб келиб қамай бошлади – улар асосан бозорқўрғонликлар ва наримановликлар эди. Ўзбекистон ҳуқуқ-тартибот органлари ва “одил суди” ҳар бир мусулмонда чет элларда ҳаракат қилаётган (бироқ бор-йўғи мавҳум бўлган) террористик гуруҳлар аъзоларини кўришгани учун, қаерда бирор мусулмон қамалса, ўша ерда террористк ташкилотлар яширин илдиз отган, дея уқтириб келишади. Улар бу “фалсафани” нафақат суд ҳукмларига киритадилар, балки уни актив тарқатиб, мамлакат жамоатчилиги, қўни-қўшнилар ва жаҳон жамоатчилигини бу ёлғонга ишонтириб келмоқдалар.\nБирлашган Миллатлар Ташкилотининг UNOSAT (Ер йўлдоши операцион программаси ёрдамида ўқитиш ва тадқиқод ишларини олиб бориш) институти эълон қилган информация (суратлар ва маълумотлар) бўйича фақат Ўш шаҳрининг ўзида ўзбекларга тегишли 1749 та уй тўлиқ вайрон бўлган, 58 та уй эса жиддий шикастланган. Матбуот-релизида эса бутун жанубий Қирғизистонда вайрон бўлган уйлар сони 453 деб келтирилади. Бу уйлар аҳолининг қайси жамоасига тегишли эканлиги ҳақида ҳеч нарса дейилмайди.\nБўлиб ўтган воқеаларни тўлиқ, адолатли текшириш, ўлганлар сони ва миллатини, зўрланганлар ким, зўрлаганлар кимлигини аниқлаш матбуот-релизини ёзишда Қирғизистон махсус хизмат органининг хаёлига ҳам келмагани яққол кўзга ташланади.\nСССР КГБ (ДХҚ)нинг бевосита ворислари бўлган Марказий Осиё мамлакатлари ва Қозоғистон давлат хавфсизлик хизматлари орасида Қирғизистон, Туркманистон ва Тожикистоннинг ҳудуди ва аҳоли сонининг кичик ҳамда иқтисоди ночор бўлгани сабабли бу давлатларнинг мазкур ташкилотлари энг заифи бўлган ва ҳозирги кунда ҳам заифлигича фаолият олиб бормоқда. И.Каримов ва Н.Назарбоев ўртасида Марказий Осиё минтақасида ўз ҳукмини ўтказиш бўйича 90-чи йиллар бошида бошланган, зимдан олиб борилган курашда асосий урғу Ўзбекистонда хавфсизлик хизмат органлари ишини кучайтиришга қаратилди. Мас., СССР даврида Давлат Хавфсизлик Қўмитаси органлари фақат вилоят марказлари ва йирик шаҳарларда бўлган бўлса, мустақиллик йиллари бошида бу органлар Ўзбекистоннинг ҳар бир туман ва шаҳарида ҳам ташкил этилди. Ҳаддан ташқари кенгайтирилган МХХ нафақат мамлакат танасининг ҳар бир ҳужайрасини назорат қилишни кучайтирди, балки барча қўшни мамлакатлар ички ишига фаол аралаша бошлади.\nБир қарашда И.Каримовнинг “Буюк Ўзбекистон” проекти ўз вақтида бошқа-бошқа давлатларга тушиб қолган ва дунёга сочилиб кетган ўзбекларни битта давлатга йиғишдек кўринади. Афсус-ки, И.Каримовнинг Ўзбекистонни 21 йил бошқариши унинг ўзбекларга муносабати ўта салбий эканини, мазкур проекти эса Марказий Осиёнинг катта ҳудудида кичик “Амир Темур империяси”ни тузиш ва гегемонлик қилишдан иборат бўлганини кўрсатди.\nЖозибали кўринса-да, бироқ СССРдай улкан бир империя парчаланган, миллатлараро тарангликлар бениҳоя кучайган, Марказий Осиё минтақасида АҚШ, Туркия, Россия каби сиёсий ўйинчилар майдонга келган, Ўзбекистоннинг бевосита биқинида, Афғонистонда уруш олови гуркираб ёниб турган шароитда бу проектни тинч йўл билан амалга ошириш мумкин эмас эди.\nМазкур проект фақат ҳарбий авантюра, қўшни мамлакатларда беқарорлик вазиятини уюштириш, ўша ҳудудлар ўзбекларини: “Биз бу мамлакатда яшашни истамаймиз, биз Ўзбекистонга қўшиламиз” дея ғалаёнлар қилишга ундаш орқали амалга оширилиши мумкин эди, холос. Ўзбекистон МХХ юқорида айтилган мамлакатларнинг ҳар бирига шунақа авантюралар уюштириб кўрди, бироқ натижа салбий бўлди. Мен биргина Тожикистон мисолида буни айтиб ўтаман.\nПолковник Маҳмуд Худойбердиевнинг Жиззах вилоятида дам олдирилган, тайёргарликдан ўтказилган армияси 1998 йил ноябрь ойида Зомин довони орқали Тожикистоннинг Ленинобод (ҳозирги Хўжанд) вилоятига ўтказилади. Бу гуруҳ олдига қўйилган асосий вазифалардан бири бу вилоятда халқнинг Тожикистондан чиқиш ва Ўзбекистонга қўшилиш харакатини юзага келтириш бўйича тартибсизликлар келтириб чиқариш бўлган. Тожикистон армиясидан қақшатқич зарбага учраган М.Худойбердиев армияси Ўзбекистонга чекинишга мажбўр бўлди. Икки мамлакат орасидаги дипломатик алоқа салкам узилиш даражасига бориб қолди, Эмомали Раҳмон Ислом Каримовга халқаро судга бериш билан таҳдид қилди.\nИ.Каримовнинг мазкур “буюклик” проекти АҚШ маъмурларига маълум бўлган ва унинг “иштаҳасига” биринчи бўлиб америкалилар тўсиқ қўйишди. 1992 йил февраль ойида Тошкентга АҚШ Давлат Котиби Жеймс Бейкер келиб И.Каримов билан учрашганда, Ўзбекистон ҳукумати келажакда АҚШнинг ҳар томонлама ёрдамини олиш ниятида бўлса, у тўртта шартни бажариши, ва бу шартлардан бири – қўшни давлатлар билан чегара (ҳудуд) талашиб барқарорликни бузмаслик – бўлган. Бироқ бошдан-бош қудратли давлатлар билан йўлга қўйиладиган сиёсатда И.Каримов ўзбек халқи манфаатидан келиб чиқиб эмас, балки ўз ҳокимиятини мустаҳкамлаш ва Марказий Осиёда лидерлик қилишни мўлжаллаб иш юритгани учун ўзининг мазкур проектидан яна узоқ йиллар воз кечмади.\nҚирғизистонда Ўзбекистон МХХ ходимлари ўз мамлакатларида юргандай бемалол юргани, қирғиз ДМХХ бунга оғиз очиб эътироз билдира олмагани туфайли диний экстремизмда асоссиз айблангани учун Қирғизистонга қочиб ўтган нафақат ўзбекистонлик ўзбекларни, балки қирғизистонлик ўзбекларни ҳам шу айб билан бемалол ушлаб олиб келишганига мисоллар жуда кўп. Андижон қирғинидан кейин ҳам кўплаб қочоқ ўзбеклар айнан Қирғизистондан ушлаб олиб келинди. Бундан ташқари, ўзбекларни қамашда Ўзбекистон МХХ Қозоғистон, Туркманистон, Россия ва Украина махсус хизмат органлари билан яқин алоқада бўлгани яхши маълум.\nШу ака-укаларнинг бири Толиб Мамажонов суди Тошкентда бўлиб, мен шу судни ўз кўзим билан кўрганман. Ўзбекистонда одил суд йўқ, юзлаб одамларни тамоман асоссиз айблар билан қамаб юборишганини кузатганмиз. Бироқ Толиб Мамажонов устидан ўтказилган суднинг нақадар адолатсизлиги, аксилинсонлиги ҳеч ёддан чиқмайди. Толиб Мамажонов отишга ҳукм қилинди.\nМиллионлаб ўзбекларнинг иш излаб четга чиқиб кетгани, ўз иффати билан ажралиб турувчи ўзбек хотин-қизларининг ўз танасини сотиш учун бошқа мамлакатларга йўл олгани, миллатнинг асл фарзандлари бўлмиш эътиқодли, фикри соф, амали пок ўн минглаб йигитларни қамоқхоналарда умри ўтаётгани, уларга Худо берадиган ўн минглаб болаларнинг туғилмаганлиги, минглаб бузилиб кетган оилаларнинг юзага келиши, ўзбек болаларини пахта далаларида қулдай ишлатиш, мамлакат маорифи ва фанини инқирозга келтириш ва бошқа беҳисоб умумий мисоллар кетма-кетлигини Андижон қирғини билан якунлаш мумкин.\n(VII): И.Каримов бўйича Қирғизистонда ўзбеклар ҳар қанча геноцид (қирғин) қилинса, бу қирғиз “давлатининг” ички иши экан; И.Каримовнинг Қирғизистон ўзбеклари масаласида позицияси оддий ва равшан, бироқ даҳшатли: қирғизлар хоҳласа тинч яшасин, хоҳласа ҳар куни ўзбекни сўйсин – бизнинг ишимиз йўқ, биз аралашмаймиз!\nЎзбек давлатининг раҳбари бўлатуриб шу фалсафага эга бўлган одам ўзбек халқини севиши ёки ҳурмат қилиши ақлга сиғмайди.\nХулоса: 1) 21 йилдан бери ёлғон-яшиқ билан ҳокимиятни эгаллаб ва ўзбек халқига “бош” бўлиб келаётган, бироқ бу халққа нафрат билан қарайдиган шахс Қирғизистон қирғинидан манфаатдор бўлмаслиги мумкин эмас;\n3) И.Каримов учун эса энг асосий фойда, бу – Андижон қирғинини бутунлай унутдириш ва халқ онгидан ўчириш.\nҚирғизистон ДМХХ Ўш-Жалолобод қирғинида асосий буюртмачи ва бу қирғинни ташкиллаштириш учун молия ажратган томон собиқ президент Қ.Бакиев ва унинг атрофи демоқда. Бирдан ҳокимият ва, демак, давлат “охури”дан кетган одам ва айниқса унинг ёш, бироқ “охур”нинг мазасини таътиб кўрган ўғиллари ҳеч қандай эътирозсиз, ўтган ишга қўл силтаб, кетишига ишониш қийин, албатта. Бироқ, бу кучнинг бунчалик кенг кўламли қотиллик ва вайронагарчиликлар содир этишдаги ҳатти-ҳаракатида мантиқ кўринмайди. Дарҳақиқат, бу кучнинг мақсади Ўш ва Жалолобод шаҳарларини деярли бузиб ташлаб, бир неча минг ўзбекни ўлдириб, фақат референдумни ўтказишга йўл қўймаслик бўлса – бу мақсад мантиқсизликнинг чўққиси бўлар эди. Нега?\nУчинчидан, Қ.Бакиев Ўш ва Жалолободдадаги қирғинга халқаро ҳамжамият томонидан эртами-кечми ҳуқуқий баҳо берилишини яхши билади ва бунчалик кенг кўламли қирғинни уюштириш охир-оқибат ўзининг бошини ейишини тушунган ҳолда бунга журъат қила олмайди.\nХулоса: 1) “Ўзбекистон Исломий Ҳаракати”, “Исломий Жиҳод Иттифоқи” ва ташқаридаги террористик гуруҳларнинг Қирғизистон жанубида содир этилган хунрезликларга ҳеч қандай алоқаси йўқ; 2) Гарчи референдум ўтказилишидан манфаатдор бўлмай, Қирғизистонда беқарорлик пайдо бўлишидан манфаатдор бўлса-да, Қ.Бакиев ва унинг атрофининг жанубий Қирғизистонда содир этилган қирғинларни уюштиришда иштироки “учинчи куч”, яъни Ўзбекистон ҳукумати иштирокидан хийла пастдир; 3) Бу қирғиндан манфаатдор ҳам, унинг асосий буюртмачиси ҳам Ўзбекистонда шаклланган давлат терроризмидир; бу терроризмни И.Каримов ўзбекларга нисбатан 21 йилдан бери шакллантириб ва мукаммаллаштириб келаётир.\nГ) Муваққат ҳукуматнинг ҳарбий ва ҳуқуқ-тартибот кучлари ўзбек маҳаллаларига ҳужум қилаётган ваҳший қирғизларни қурол-яроғ ва ҳатто зиҳрли техника билан таъминлаб тургани ва қирғинда бевосита қатнашганини;\nҚирғизистон ҳукумати қирғин ва вайронгарчиликларни ижро этганлар қирғизлар эканини ҳар қанча яширса ва буларни қандайдир яхши қуролланган, четдан кириб келган афсонавий учта кичик гуруҳга ағдараётган бўлса ҳам бунинг уддасидан чиқаолмайди, чунки содир этилган қотилликлар ва вайронгарчиликлар кўлами кичик гуруҳнинг қўлидан келадиган иш эмас.\nШундай қилиб, Қирғизистон жанубида содир этилган қотиллик ва вайронгарчиликларнинг ижрочилари – қирғиз аҳолиси ҳамда ҳарбийлари ва ҳуқуқ-тартибот органлари ходимларидир. Ҳар қандай урушда ҳужумга учраган томон қўлидан келгунча ўзини ҳимоя қилишга ҳаракат қилади ва бу томон ҳам ҳужум қилаётган томоннинг жонли кучига талофот етказишга ҳақли. Ўлдирилган қирғизлар – ҳужумга учраган ўзбеклар томонидан ўзларини ҳимоя қилиш учун тажовузчи томонга етказган талофотдир.\nЖанубий Қирғизистон Андижон орқали Ўзбекистонга туташлиги, унда ўзбеклар кўпчиликни ташкил этгани, Қирғизистон ДМХХнинг кучсизлиги ва бошқа бир қатор факторлар туфайли Ўзбекистон МХХ ва хусусан сингдирилган гуруҳ бу ҳудудда бемалол, деярли проблемасиз фаолият юргизган.\nБундан ўзбеклар ва ўзбекларнинг янги етишиб чиққан сиёсий элитаси тўғри хулоса чиқара олмади, бироқ давлат бошқарувига келган И.Каримов ва унга мерос қолган Ўзбекистон ССР ДХҚ (КГБ) “тўғри” хулоса чиқардилар, яъни Қирғизистонда шаклланган ўзбек-қирғиз муносабатини ҳамма вақт, математиклар тили билан айтганда, “бир дилда” сақлаш ва ундан ўз вақтида унумли фойдаланиш мумкинлигини ўзлаштирдилар.\n(II): Ўзидан гумонни узоқлаштириш учун ЎҒРИ: “Ўғрини ушланг! Анави ёққа қочди!” дея ҳаммадан қаттиқроқ бақирар экан.\nPrevious postҲАЙИТБОЙ ЯКУБОВ ҲАҚИДА


Макаода банк карточкаларидан нақд пул олиш учун чеклов жорий қилинади\n08:45 / 10.12.2016\nДунёдаги энг йирик ўйин хаби – Макао валюта бошқармаси China UnionPay карточкаси эгаларининг банкоматлардан пул олиш имкониятини икки мартага қисқартиришга қарор қилди. Бу ҳақда Reuters агентлиги хабар қилмоқда.\nЭндиликда бундай карточка эгалари Макао ҳудудида бир кунда 626 доллар нақд пул олишлари мумкин бўлади.\nUnionPay тизимининг халқаро бўлими ўз навбатида, карталарга ўрнатилган чекловни ўзгартирмаганини маълум қилган. Ҳозирда, шу турдаги банк карточкаларидан бир кунда 1450 долларгача, бир йилда 14,5 минг долларгача пул олиш мумкин.\nТаъкидланишича, хитойлик ўйинчилар карточкаларидаги пулларни нақдлаштиришда банкоматлардан унчалик ҳам фойдаланишмайди. Улар, асосан, UnionPay ёрдамида дўконлардан маҳсулот харид қилади, кейинроқ уларни қайтариб топшириб, нақд пулини олишади.\nХитой Макао China UnionPay лимит


Зуҳриддин Исомиддинов. Бир қатранинг фаввораси (2009) | www.ziyouz.uz\nБош саҳифа Илм ва фанАдабиётЗуҳриддин Исомиддинов. Бир қатранинг фаввораси (2009)\nТўрт-беш йил бурун бразилиялик адиб Пауло Коэльонинг “Алхимик” асарини Озод Шарафиддинов таржимасида қизиқиб ўқиб чиққандик. Аслида, бу роман географик жиҳатдан биздан энг йироқ бир мамлакат ёзувчисининг асари. Тўғри, роман воқеалари Бразилияда эмас, дастлаб Испанияда, сўнг бош қаҳрамоннинг Марокашга ўтиб, ундан Мисргача қилган саёҳати давомида йўлдаги мамлакатларда кечади. Аммо бу билан Пауло Коэльо араб адибига айланиб қолмаган, албатта. Хўш, унда бу асарга қизиқишнинг кучлилиги боиси нимада?\nАввало, асар номи — “Алкимёгар”дан шарқона руҳ уфуриб туради. Гарчи “кимё” сўзи лотинча “химия” сўзидан олинган бўлса-да, алкимё фани (оддий металларни олтин-кумушга айлантиришга уриниш) Шарқда ривож топган. Алкимё орқали фалсафа, ҳикмат тошини топиш мумкин, деб ишонилган, асл, қимматбаҳо, деган маънода қизларга Кимёхон деган исм ҳам қўйилган. Алкимё тасаввуфий тадриж – омийнинг сўфийга айланишни ифодаловчи ташбеҳ сифатида ҳам қўлланган (“Ишқ тушса туфроғни кимиё қилур”).\n“Алхимик”нинг мазмуни ёдингиздадир: Сантяго деган подачи йигит камбағалликда кун кечиради, қашшоқ одамлар каби у ҳам тўсатдан бойиб кетишни орзу қилади. Бир кун вайрона черковга қўйларини қамаб, ётиб ухлайди. Тушида Миср эҳромлари яқинидаги қирликда кўмилган дафина уни кутиб тургани аён бўлади. Бу тушни у икки бор кўради. Хаёлчан Сантяго таваккал йўлга тушади. Юртидаги ҳар хил жодугару башоратгўйлар, йўлда ҳамроҳ бўлган яхши-ёмон одамлар тасвири асар саргузаштини жозибадор қилган. Миср эҳромлари яқинига борган Сантяго ўғри-қароқчилар қўлига тушади, улардан калтак еб, таланади. Буёққа нега келдинг, нега ер ковлаяпсан, деб сўраган қароқчилар бошлиғига Сантяго тушида кўрганини баён қилади. У боланинг анойилигидан кулиб, мен ҳам бир пайт шу сен турган жойда ухлаб, бир туш кўрган эдим, тушимда гўё Испаниянинг фалон вилоятига бориб, фалон маҳалладаги ташландиқ черков ҳовлисидаги азим чинор тагида ётган дафинани қазиб олишим керак эмиш, бу тушни икки марта кўрдим, аммо мен тушига ишониб қаёқдаги Испанияга борадиган, ўша жойларни кавлаб юрадиган тентаклардан эмасман, дейди. Ажаб, умрида Испанияни кўрмаган бу каззоб Сантягога ғирт таниш маҳаллаларни айтади, у айтган черков эса айнан Сантяго қўй қамаб юрган черков эди! Сантяго яна жазм қилади — ватанига қайтади ва айтилган жойни қазиб, хазина топади.\nАсар муваффақиятининг сабаби фақат шу эмас. У сюжети билан ҳам Шарқ кишилари руҳиятга мос тасаввуфий бир маънога эга: қаҳрамон солик идеалига етмоқ учун сайр-саёҳатга чиқади, аммо барча машаққатларни бошидан ўтказганидан сўнг маълум бўладики, унинг излагани олисда, ўзга маъволарда эмас, ватанида, қалбида, ўзида экан… Бу бизга Навоийнинг “Лисонут тайр” асарини — ўттиз қуш етти водийдан учиб ўтиб, ахийри Симурғ дийдорига етишиш олдида ногаҳонда Симурғ — бу ўзлари эканини фаҳмлаб қолишгани воқеасини эслатади. Ва яна ёдингиздадир, Саҳрои Кабир оралаб Мисрга жўнаётган карвон (бу карвонда Сантяго ҳам бор эди) йўлга тушишидан олдин карвонбоши ҳаммага “йўл азоби оғир, таҳликаси кўп, бунинг устига, молу жонимизга қасд қилган қароқчилар ҳам учраши мумкин, бас шундай экан, кимки шуларга чидай олмаса, бу йўлга тушмасин”, деб айтади. Бу, эзотерик маънода, пирнинг солик олдига қўядиган биринчи шарт-талаби эди.\nШундан кейин карвонбоши барибир жазм этган одамларни атрофига жамлаб, орамизда турли дину маҳзаблардаги одамлар бор, сафаримиз бошланиши олдидан ҳар ким ўз дини йўриғича Оллоҳдан мадад тилаб ибодат қилсин, деб буюради. Бу ҳукм эса Мавлоно Жалолиддин Румийнинг барча динлар — Оллоҳни англашдаги ўзига хос йўл, ҳамонки шундай экан, ҳар қайси дин ҳам эҳтиромга лойиқ, деган ғоясининг мажозий бир баёнидир.\nАсар романтик руҳга эга. Излаш ва изланишдан тўхтамаслик, бир кун келиб орзулар рўёбга чиқишига ишонч, кун ўтказиш ташвишига ўралашиб қолмаслик, мол-дунё кетидан тушиб, топганига қаноат қиладиган бодроқфуруш каби бўлиб қолмаслик лозимлиги ҳақидаги панд — романнинг лейтмотиви.\nШу фазилатлари боис, “Алхимик” романини мактаб дастурларига қўшиш, “Адабиёт” дарслигига киритиш учун ҳаракат ҳам қилинди. Бу иш амалга ошса болалар жаҳон адабиётининг энг сара намуналаридан бири билан танишар, бизнинг шарқона руҳимизга шоён мос бўлган ғоялардан баҳра оларди.\nҚизиқ, Пауло Коэльо қандай қилиб ўз асарини бундай шарқона нур-жило билан мунаввар эта олди экан? Тўғри, Кристофер Марло “Буюк Темур” фожиасини ижод қилган, Гёте “Ғарбу Шарқ девони” битган, Пушкин “Қуръонга татаббулар” ёзган. Бу саноқни яна давом эттириш мумкин. “Алхимик” ҳам шундай асарлар сирасидан. Аммо Ислом Шарқига хос бўлган сўфиёна руҳ-чи, романга у қандай сингган экан?\n“Мен ҳаётимнинг ўн йилини алкимёни ўрганишга бағишладим, — деб ёзади асарга ёзган сўзбошисида Пауло Коэльо. — Ал-иксир (оби-ҳаёт)ни топиш фикру хаёлимни бутунлай эгаллаб олган эди… 1981 йилда ҳаётимга устозим — Рама кириб келди… мен ўз Йўлимни ва Тангри Аломатларини кашф этдим”. Сўнг у устозлари — “Олам Руҳини кашф этган ва унга уйғунлашиб кетишга қодир бўлган, Умумбашарий Тилни эгаллаган буюк ёзувчилар: Хемингуэй, Блейк, Борхес, Малба Тагана ва бошқаларнинг улуғ хизматлари”ни эътироф этиб ўтади, аммо адиб Шарқ фалсафаси, Шарқ алкимёсини тилга олмайди, Румий ҳазратлари номини ҳам эсламайди. Ҳолбуки, “Алхимик” романининг сюжетигина эмас, ғоялари ҳам улуғ Румийнинг “Маснавийи маънавий”сидан олинган, тамоман унинг таъсирида битилган экан. “Маснавий” Жамол Камол таржимасида чоп этилганидан сўнг бу нарса аён бўлди. Устоз Нажмиддин Комилов ҳақли равишда қайд қилганидек, “Фалсафани Ҳегел ва Марксдан, Шопенгауэр ва Кантдан, Нитше ва Фрейддан ўрганган кишилар Румий асарларини ўқиб, ҳаммаси ўзимизда аллақачон бор экану, ҳаммаси айтилган экану, дейишлари табиий. Ҳа, Румий ҳали кашф этилмаган тафаккур хазинаси, бизга етиб келмаган маънолар уммони эди…”.\n“Маснавийи маънавий” — дунё адабиётининг шоҳ асари. Унинг ўзбек тилига таржимаси (олти дафтардан иборат) 2001 — 2004 йилларда нашр этилди. Бу асарнинг сўнгги китобидаги кўп ўринларида хазина-дафинага етишиш учун жидду жаҳд қилмоқ масаласида сўз боради. Аммо 272-саҳифада конкрет равишда “Бир одам уйқусида туш кўрди, бирови унга Миср ўлкасида фалон маҳалла, фалон уйда хазина кўмилган, деди…”, деб бошланадиган сарлавҳага дуч келамиз (ёдингизда бўлса, Сантяго тушида ҳам хазинани Мисрдан излаш айтилган).\nШундан сўнг Румий асарида шеърий матн бошланади — бир киши муҳтож бўлиб қолгани, худога муножоти қабул бўлиб, тушида хотифдан овоз келиб, унга Мисрга бориши, “Ҳув фалон манзилда мадфун симу зар, Лозим ўлгайдир бироқ азми сафар”, деб тайинлангани баён қилинади.\nХуллас, у одам Мисрга етиб келади, қорни оч, ҳеч вақоси йўқ эди. Хазинани қазишдан аввал одамлар ўтиб турган кўчада нон сўраб тиланишга мажбур бўлади. Уни миршаблар тутиб олиб, калтаклашади. Мусофир додлаб, мен ўғри-каззоб эмасман, тўғрисини айтай, Бағдоддан келдим, тушимда Мисрга боришим буюрилган, хазина топишим аён бўлган, дея миршаблар бошлиғига жами саргузаштини баён қилади (“Алхимик”да эса Сантяго қароқчилар бошлиғига!). Шунда:\nРумийнинг қаҳрамони анг-танг қолади, бу ҳам бир башорат, дея Бағдодга қайтади ва айтилган ганжинани ўз ҳовлисидан ковлаб олади:\nАна энди “Алхимик”да ўқиймиз:\n“— Мен хазинани излаяпман, — деб бақирди Сантяго.\n— Кетдик бу ердан, — деди тўдабоши қолганларга, сўнг Сантягога ўгирилди:\n— Бунчалик аҳмоқ бўлмаслик кераклигини тушуниб олишинг учун сени тирик қолдираман. Мен ҳам икки йил олдин худди мана шу сен турган жойда фақат битта тушни бир неча марта кўрганман. Тушимда гўё мен Испанияга йўл олишим керак эмиш, чўпонлар қўйлари билан кириб ётадиган, омбори ўрнида азим чинор қад ростлаган вайрона черковни топишим лозим эмиш, лекин мен қандайдир туш кўргани учун саҳрони кесиб ўтадиган аҳмоқлардан эмасман.\nТўғри, адабиётшуносликда “сайёр сюжетлар”, деган тушунча мавжуд. Чунончи, “Зумрад ва Қиммат” эртаги кўп элда бор. Аммо бошқасига қуйиб қўйгандек ўхшаб қолган ҳар қандай асар, шубҳасиз, “сайёр сюжет” меваси бўлаверадими? “Алхимик”да эса, ҳатто шу сюжет талқинидан чиқадиган фалсафий маъно — ғоя ҳам бир хил: Румий ҳам, Пауло Коэльо ҳам инсон ҳаётда ўрнини топиш учун ўз қалбига сафар қилсин, ҳамма нарса унинг ўзида мавжуд, дейдилар.\n“Маснавийи маънавий” ёзилганига етти ярим аср бўлди. Ким билади дейсиз, бразилиялик адиб Пауло Коэльо Румийнинг бу улуғ асаридан мутлақо бехабар бўлса, эҳтимол. Балки шунинг учун ҳам у Румий номини тилга олмаган. Аслида, Е.Э.Бертельс жаҳон адабиётининг Шекспир ва Гёте каби вакиллари билан бир қаторга қўйган Румий бунга сира муҳтож эмас. Фақат шуниси аниқки, Румийнинг китобида келган мазкур сюжет — ўқ илдиз бўлмаганида “Алхимик” романи “Бутун Олам Руҳи”, “Яратувчи қўл”, “Тақдирга элтувчи Аломатлар” сингари бир қанча эзотерик тушунчалар ҳақида мубҳам битиклардан иборат бўлиб қолар эди, холос. Ҳақиқат шуки, форс, араб ва туркий тилларда ижод қилган, асли ўзбек бўлган улуғ шоиримизнинг “чўнтагидан тушиб қолган” кичкина бир лавҳа — “Маснавийи маънавий” дарёсининг бир қатраси дунёнинг нариги ёғидаги бир адибнинг қаламига озиқ берибди, яхшигина бир асар мағзига айланибди ва бу роман ҳозир жаҳоннинг 120 мамлакатида севиб мутолаа қилиняпти. Румий шундай улуғ мутафаккир эди!\nЮқорида Пауло Коэльонинг романи адабиёт дарсларида ўқитилса мамнун бўлишингизни изҳор қилган эдик. Аммо… Румийни қачон ўқийди болаларимиз? Дарслик тайёрловчи педагог олимлар назарига тушармикин бир кун Атторлару Бедиллар ҳам?\nИспаниядан Мисрга йўл олган Сантяго ўз ватанига (қалбига, ўзлигига) қайтмаса муродига етмас эди — асл мақсад йўққа чиқар эди. Майли, биз ҳам олис-олис адабий сафарларга чиқайлик. Аммо пировардида маънавий ватанларимизга яна қайтишни унутмасак бас. Чунки ана шундагина асл ганжина соҳибига айланамиз.\n← Аввалги Аввалги Бегали Қосимов. Кўз очиб кўрган дунёмиз (2009)\nКейинги → Кейинги: Сакуралар кеч гуллаган йил


Касби туманида маҳаллий бюджет ҳисобидан болалар шифохонаси қурилди\nҚашқадарё вилояти Касби тумани марказий касалхонаси ёнида 70 ўринга мўлжалланган, замонавий қиёфадаги болалар шифохонаси қад ростлади.\nМентал арифметика математик амални мияда калькулятордан ҳам тезроқ ҳисоблашни ўргатади. Бу дастур болаларда нафақат мантиқий ва тезкор фикрлаш кўникмаларини шакллантириб, хотирани мустаҳкамлайди, балки уларнинг ҳаётда фаол, аниқ мақсадга интилувчан ҳамда қатъиятли бўлиб улғайишларида ҳам сезиларли таъсир кўрсатади.\nНуристонда ҳарбий хизматчиларга янги уй-жойлар топширилди\nҚашқадарё вилояти Нуристон қўрғонидаги ҳарбий шаҳарчада қад ростлаб, 96 та хонадонни ўз ичига олган 2 та кўп қаватли хизмат уйлари ҳарбийлар оилаларига топширилди.\nҚашқадарё вилоятида «Nexia» ёниб кетди\nЁнғинга двигатель бўлинмасидаги қисқа туташув сабаб бўлган.\nShowing 61-69 of 3,547 items.


"Petronas" Орол консорциумидан чиқиб кетди\nМалайзиянинг “Petronas Carigali Overseas” (Petronas) ширкати Орол денгизининг Ўзбекистонга тегишли қисмида геология қидирув ишларини олиб бораётган халқаро консорциум таркибидан чиқишини эълон қилди. Айни пайтда Ўзбекистон ўзининг нефт-газ бозорига янги сармояларни жалб қилишни давом этмоқда.\nЎзбекистонда бир неча йилдан буён фаолият юритиб келган Малайзиянинг “Petronas Carigali Overseas” ширкати Орол денгизида 2006 йилдан буён геологик-қидирув ишларини олиб бораётган халқаро консорциум таркибидан чиқишга қарор қилди.\nБу ҳақда Озодликка маълум қилган консорциум доирасида қидирув ишларига масъул “Aral Sea Operating Company” ширкати мувофиқлаштирувчиси Дилноза Мавлонова Малайзия компанияси Маҳсулотни тақсимлаш ҳақидаги Келишув асосида ўз хоҳишига кўра консорциумни тарк этди, дейди.\n- Қўшма корхона ёпилаётгани йўқ, ишлаяпти. Лекин “Petronas” ширкатининг шартномадан чиқиб кетгани ҳақидаги хабар – ҳақиқат, деди Консорциум расмийси Дилноза Мавлонова.\nУ Petronas ширкатининг Оролдаги халқаро қидирув ишларидан чиқиши сабабларини аниқлаштирмади. Шу билан бирга, “Petronas Carigali Overseas” ширкати Тошкентдаги идораси расмийлари ҳам бу маълумотни изоҳлашдан бош тортди.\nЎзбекистонлик иқтисодий таҳлилчи Дмитрий Поваров “Petronas”нинг Орол консорциумидан чиқишини биринчи навбатда ширкатнинг Ўзбекистондаги иқтисодий стратегияси ўзгартирилаётгани билан боғлайди.\n- Аслида “Petronas” раҳбарияти ўзгарди ва улар шунчаки қатор лойиҳаларни қайта кўриб чиқишга киришди. Жумладан, Ўзбекистондаги лойиҳалар харитасига эътибор қаратсангиз улар жами учта шартнома асосида иш олиб бормоқда. Ҳозирча биттагина саноат газ оқими аниқлангани ва бу лойиҳа натижалари узоқ муддатга мўлжалланганини ҳисобга олиб Петронас мутаҳассислари Орол денгизидаги қазиш ишларида иштирок этишни норентабел деб топган кўринади. Лекин Petronas Ўзбекистондан чиқиб кетяпти, дегани эмас: бу ширкат бошқа лойиҳаларда фаол иштирок этяпти, дейди ўзбекистонлик эксперт Дмитрий Поваров.\nЎзбекистон Президенти Ислом Каримов Малайзия корхоналарига, хусусан, “Petronas”га катта шароитлар яратиб беришини ваъда қилган.\n2008 йил ноябр ойида Малайзия Бош вазири Абдулла Бин Ҳожи Аҳмад Бадавийнинг Тошкентга сафари чоғида президент Каримов Ўзбекистон ва Малайзия, айниқса, энергетика соҳасида ҳамкорликни кенгайтириши лозимлиги, бунинг учун Ўзбекистон “Petronas” ширкатига кенг имкониятлар яратишини ваъда қилган эди.\n- Петронас компанияси Ўзбекистонда ўзини ишончли ва масъулиятли шерик сифатида намоён этди ва шу боис унинг янада кенгроқ фаолият юритиши учун биз Ўзбекистонда бу компанияга янги имтиёз ва қулайликлар яратиб беришга тайёр эканимизни айтмоқчиман,- деган эди Ўзбекистон раҳбари.\nЎзбекистон Президенти Ислом Каримов 17-18 май кунлари Ҳиндистонга қилган давлат ташрифи давомида умумий қиймати икки миллиард доллардан ортиқ 34 та шартнома имзолангани маълум бўлди. Ҳиндистоннинг “The Hindu” нашри хабарига кўра, бу шартномалар қаторида Ҳиндистоннинг Oil and Natural Gas Corporation ширкати билан ҳамкорликда Ўзбекистонда нефт ва газ заҳираларини разведка қилиш бўйича шартнома ҳам имзолангани алоҳида эътиборга сазовор.\nОзодлик жорий йилнинг апрел ойида президент Ислом Каримовнинг Хитойга сафари чоғида 2,2 миллиард долларга баҳоланган “Ўзбекистон-Хитой” газ қувурининг учинчи тармоғи қурилиши ҳақида келишув имзоланганини хабар қилган эди. Маълум бўлишича, Хитойнинг CNPC нефтгаз миллий корпорацияси томонидан қурилажак бу газ қувурлари орқали 2014 йилдан бошлаб йилига 65 миллиард куб метр туркман ва ўзбек гази экспорт қилиниши режалаштирилмоқда.\nМалайзиянинг “Petronas” ширкати Ўзбекистондаги нефт-газ қазиш ишларида ўз улушини камайтираётган бир пайтда, шу кунларда Ўзбекистон энергия бозорида фаолият бошлаганининг 20 йиллигини нишонлаётган Россиянинг “Лукойл” ширкати Ўзбекистонда ўз сармояларини оширишни режалаштирмоқда.\n19 май куни Тошкентда бўлиб ўтган “Oil Gas Uzbekistan-2011” Халқаро анжуманида чиқиш қилган "ЛУКОЙЛ Оверсиз" компанияси президенти Андрей Кузяев Россиянинг энг йирик нефт ширкати – Лукойл 2017 йилга қадар Ўзбекистонда газ қазиб олишни 2010 йилги кўрсаткичга нисбатан 6 баробарга оширишини маълум қилди.\n- Бу муддат ичида Ўзбекистонда газ қазиб олишни 18 млрд куб метрга, компания сармояларини эса 4 баробарга – яъни 5 миллиард долларга етказишни режалаштирмоқдамиз,- деди Лукойлнинг Ўзбекистондаги ширкати раҳбари Андрей Кузяев матбуот анжуманида.\nҲозирча Россиянинг Лукойл ширкати Ўзбекистонда учта лойиҳага Қандим-Ҳовзак-Шоди, Жануби-Шарқий Ҳиссор ҳамда Оролдаги халқаро консорциумга улуш қўшган.\nШунингдек, Андрей Кузяев 2015-2017 йилларда Хитой Ўзбекистондан экспорт қилинаётган газ учун энг йирик бозорга айланишини ва келажакда асосий ўринни эгаллашини башорат қилди.\nЛукойл компанияси расмийларидан бирининг Озодликка айтишича, айни пайтда Лукойл ширкатининг асосчиси ва президенти Вагит Алекперов бошлиқ бир гуруҳ компания раҳбарларининг Ўзбекистонга расмий ташрифи давом этмоқда.\nОрол лицензия блоки бўйича Маҳсулотни тақсимлаш ҳақидаги келишув 2006 йил августида имзоланган ва 2007 йил январида кучга кирган. Лойиҳани тенг улушли (ҳар бири 20 фоиздан) "Ўзбекнефтгаз" Миллий холдинг компанияси, “ЛУКОЙЛ Оверсиз”, “SNPC International” (Хитой), “KNOC Арал” (Корея) ва “Petronas Carigali Overseas” (Малайзия) таркибида инвесторлар консорциуми бўлишиб олган эди.\nАйрим хабарларга кўра, “Petronas Carigali Overseas” ширкатининг 100 миллион доллар турадиган бу лойиҳадан чиқиб кетиши натижасида қолган иштирокчиларнинг консорциумдаги улушлари 25 фоиз этиб белгилангани маълум бўлди.


“Ёш чегарачилар” ҳарбий-академик лицейига ўқитувчилар ишга таклиф этилади | Nigoh.uz\nHome Yangiliklar “Ёш чегарачилар” ҳарбий-академик лицейига ўқитувчилар ишга таклиф этилади\nЎзбекистон Республикаси Давлат хавфсизлик хизмати Чегара қўшинлари “Ёш чегарачилар” ҳарбий-академик лицейига ўқитувчиларни танлов асосида ишга таклиф қилмоқда.\nЎзбекистон Республикаси Вазирлар Маҳкамасининг 2020 йил 11 августдаги 473-сонли “Ёш чегарачилар” ҳарбий-академик лицейи фаолиятини ташкил этиш бўйича қўшимча чора-тадбирлар тўғрисида”ги қарорига мувофиқ, Ўзбекистон Республикаси Давлат хавфсизлик хизмати Чегара қўшинлари тасарруфида Сурхондарё вилоятида “Ёш чегарачилар” ҳарбий-академик лицейи ташкил этилмоқда.\nМазкур лицейига юқори билим даражали, интеллектуал салоҳият ва профессионал маҳоратга ҳамда камида 3 йил узлуксиз педагогик иш стажига эга бўлган ўқитувчиларни ишга таклиф қиламиз.\n“Ёш чегарачилар” ҳарбий-академик лицейининг ўқитувчилари ва бошқа ходимларига “Темурбеклар мактаби”нинг тегишли лавозимлари учун белгиланган меҳнатга ҳақ тўлаш шарт-шароитлари тизими татбиқ этилади. “Ёш чегарачилар” лицейи ишчи ва хизматчилари сонидаги ходимларининг базавий тариф ставкалари:\n“Ёш чегарачилар” ҳарбий-академик лицейида ишлаш учун қуйидаги фанлардан дарс берувчи ўқитувчилар ишга таклиф этилади:\n-давлат ва ҳуқуқ асослари;\n-чакирувга қадар бошланғич тайёргарлик.\n“Ёш чегарачилар” ҳарбий-академик лицейига ўқитувчилар танлов асосида қабул қилинади.\nНомзодларга қуйидагилар талаб этилади:\nтаълим сифатини назорат қилиш давлат инспекциясидан ўз фанини ўзлаштириш кўрсаткичи бўйича сертификат;\nХорижий тилни билиш даражасини аниқловчи сертификат IЕLTS ёки ДТМ; таълим йўналиши бўйича чоп этилган илмий мақолалар рўйхати; илмий ишлари рўйхати; илмий унвон.\n“Ёш чегарачилар” ҳарбий-академик лицейининг манзили: Сурхондарё вилояти, Термиз шаҳри, Шароф Рашидов кўчаси 35-уй.\nЎзбекистон Республикаси Давлат хавфсизлик хизмати “Ёш чегарачилар” ҳарбий-академик лицейида ишлашни хоҳловчи ўқитувчилар 2021 йилнинг 25 январидан 25 февралига кадар ДХХ Чегара қўшинлари 9785-сонли ҳарбий қисмга (Сурхондарё вилояти Термиз тумани Янгиариқ аҳоли пункти, мўлжал Мудофаа вазирлиги дала-ўқув майдони олдида) ёки 76-229-95-52 телефонига мурожаат қилишлари мумкин.\nTags: бўш иш ўрниЁш чегарачиларлицей


Ёшлар куни муносабати билан бир гуруҳ фаол ва ташаббускор спортчи ёшлар мукофотланди\n30 июнь, 2021, 12:09\nКуни кеча Ўзбекистон Республикаси Президентининг “Ёшлар куни муносабати билан юртимизнинг фаол ва ташаббускор ёш авлод вакилларидан бир гуруҳини мукофотлаш тўғрисида”ги фармони эълон қилинди. Бу ҳақда Туризм ва спорт вазирлиги матбуот хизмати хабар тарқатди.\n"Фармонда таъкидланишича, бугунги кунда янги Ўзбекистон ёшларига ҳар томонлама эътибор ва ғамхўрлик кўрсатиш мамлакатимизда олиб борилаётган давлат сиёсатининг энг муҳим ва устувор йўналишига айланмоқда. Жисмоний ва маънавий баркамол авлодни тарбиялаб вояга етказишдек умуммиллий мақсадни амалга ошириш учун давлатимиз ва жамиятимизнинг барча куч ва имкониятлари сафарбар этилмоқда.\nБу жараёнда ўз тақдири ва келажагини Ватанимиз тақдири ва истиқболи билан узвий боғлиқ ҳолда кўрадиган, шу йўлда ҳар қандай синов ва машаққатларни енгиб ўтишга, жасорат ва матонат кўрсатишга тайёр бўлган, замонавий билим ва касб-ҳунарларни чуқур эгаллаган ўғил-қизларимиз сафи тобора кенгайиб бораётганини алоҳида таъкидлаш лозим.\nЎзининг ижодий ва интеллектуал салоҳияти, танлаган касб йўналиши ва ижтимоий ҳаётда эришган муҳим натижалари билан турли соҳаларда юртимиз равнақига, унинг халқаро обрў-эътиборини юксалтиришга муносиб ҳисса қўшаётган, тенгдошларига ўрнак ва намуна бўлиб келаётган фаол ва етакчи ёшларимиздан бир гуруҳи юксак давлат мукофотлари билан тақдирланди.\nУлар қаторида бир гуруҳ спортчи ёшларимизнинг ҳам борлиги бизни қувонтиради. Қуйида мукофотга сазовор бўлган спортчи ёшларимиз билан танишинг:\nАбдуллаев Ғуломжон Озодович – эркин кураш бўйича Ўзбекистон миллий терма жамоаси аъзоси;\nБердимуратов Жалгасбай Карлибай ули – юнон-рум кураши бўйича Ўзбекистон миллий терма жамоаси аъзоси;\nДайибекова Зайнаб Казбековна – қиличбозлик бўйича Ўзбекистон миллий терма жамоаси аъзоси;\nМатниязова Гулноза Жумабой қизи – дзюдо бўйича Ўзбекистон миллий терма жамоаси аъзоси;\nСадуллаева Сафина Эркиновна – енгил атлетика бўйича Ўзбекистон миллий терма жамоаси аъзоси;\nТурдибекова Ситора Шавкат қизи – бокс бўйича Ўзбекистон миллий терма жамоаси аъзоси;\nЎктамова Нигина Жасур қизи – бокс бўйича Ўзбекистон миллий терма жамоаси аъзоси.\nТуризм ва спорт вазирлиги мукофотланган ёшларимизни самимий қутлайди ва уларга келгуси фаолиятида ҳам омад ёр бўлишини тилайди".


Кассага эмас, чўнтакка тушган нақд пуллар\nЎзбекистон 356 02.07.2019 08:25:38\nЯқин-яқинларгача, давлат буюджетидан ойлик оладиган ташкилотлар нақд пулга қийналар эди. Хусусан, ўзимиз ҳам. Кимларгадир илтимос қилиб, пластик картамизни фоизга нақд қилдиришга ҳаракат қилардик. Коммунал ва бошқа тўловларни ҳам пластик картада тўлашга интилар эдик. Вазият шу қадар оғирлашдики, коммунал ва бошқа тўловлар нақд пулда тўланса, ҳисоб рақамга тушмай, коммунал соҳа ходимлари пул ўзлаштириб, қочиб кетган ҳолатлари ҳам тез-тез содир бўлиб турар эди.\nТижорат банклари пластик карталарни нақдлаштириш тизими жорий этилганидан кейин, нақд пулни ўзлаштириш ҳолатлари барҳам топди, деб ўйлаган эдик. Чустлик ака билан дуч келган вазият айнан нақд пул билан боғлиқ экан.\nЧуст туман истеъмолчилар ҳуқуқларини ҳимоя қилиш жамияти мутахассиси берган маълумотда айтилишича, ушбу ташкилотга мурожаат қилган каркидонлик О.Ғ иши ўрганилганда бунга яна бир бор амин бўласиз.\nАризада ёзилишича, Чуст тумангаз корхонаси томонидан О.Ғ.га нисбатан 2019 йил ҳолатига 594 000 сўм миқдорида нореал қарздорлик белгиланган. Бироқ, истеъмолчи унинг шунча миқдорда қарзи бўлиши мумкин эмаслиги, чунки тўловни вақтида амалга ошириб келишини таъкидлайди.\nМасалага ойдинлик киритиш мақсадида ариза муаллифининг тўлов дафтарчасидаги маълумотларга ҳамда тумангаз корхонасидан олинган маълумотларга асосан ўрганиш ишлари олиб борилганда қуйидагилар аниқланган:\nЎрганиш жараёнида истеъмолчи О.Ғ. томонидан ўз вақтида амалга оширилган тўловлар тумангаз ҳисоб рақамига туширилган бўлса-да, истеъмолчининг абонент кодига киритилмаган.\nНазоратчиларнинг айтишларича, ойлик маошимиздан унинг ҳисобига ўтказиб қўямиз, деган ниятда у тўлаган нақд пулни ўзлаштирган эканлар. Тумангаз мутасаддилари ушбу ҳолатни “Эсдан чиқиб қолибди”, деган баҳоналар билан юмшатмоқчи бўлишди. Наҳотки, бировнинг ҳаққи эсдан чиқадиган нарса бўлса?\nМурожаат асосида истеъмолчининг талаби қондирилиб, қарздорлик унинг ҳисобидан чиқариладиган бўлди. Юқорида кўрсатилган миқдордаги суммани тўлаш эса айбдор назоратчилар зиммасига юклатилди, деб ёзади манба.


«Ҳар қандай эркин фикр, эркин сўз инсон шаънига дахл қилмаслиги шарт». ЎзЛиДеП кун мавзуси бўйича шошилиб хулоса қилмасликка чақирди\n19:40 / 17.11.2019\nЎзбекистон либерал демократлар партияси пойтахт ҳокими Жаҳонгир Ортиқхўжаевнинг журналистларни йўқ қилиш таҳдиди ҳақидаги аудиоёзув бўйича муносабат билдирди.\n«Айни пайтда ижтимоий тармоқлар ва интернет ОАВда Тошкент шаҳар ҳокими Ж.Ортиқхўжаевга тегишли экани айтилаётган, журналист ва блогерлар шаънига ўта кескин фикрлар билдирилган аудиоёзув мамлакатимиздаги барча ОАВ вакиллари, блогерлар ва кенг жамоатчиликнинг кескин танқидига сабаб бўлмоқда.\nЖ.Ортиқхўжаев шахси билан боғлиқ мазкур ҳолат табиийки O‘zLiDeP’ни ҳам бефарқ қолдиргани йўқ.\nМамлакатимиз Конституциясида ҳам қонун ҳамма учун тенглиги, инсон хуқуқлари устуворлиги эътироф этилган. Шу туфайли O‘zLiDeP инсон шаънига нисбатан қилинган ҳар қандай тажовуз жазосиз қолмаслиги керак деб ҳисоблайди.\nЎз навбатида O‘zLiDeP Тошкент шаҳар ҳокимлиги матбуот хизматини юзага келган вазиятга ойдинлик киритиш мақсадида тегишли муносабат билдиришини сўрайди.\nЎзбекистон Либерал-демократик партияси кейинги йилларда мамлакатимизда демократик ислоҳотларнинг энг муҳим шарти – сўз ва фикр эркинлигига жуда катта йўл очиб берилганини алоҳида эътироф этади. Лекин ҳар қандай эркин фикр, эркин сўз инсон қадр-қимматига дахл қилмаслиги шарт деб ҳисоблайди», дейилади O‘zLiDeP матбуот хизмати хабарида.


Нацистлар Германияси иттифоқчиси, янги Рим империясини қуриш ғоясини илгари сурган Европанинг сўнгги диктаторларидан бири, дуче (доҳий) Бенито Муссолинининг ўлими бугунги кун диктаторлари учун ҳам ўрнакдир.\nИккинчи жаҳон уруши поёнига етаётган 1945 йили Муссолини Миланга келади. Бу вақтда у Италия шимолидаги Вальтеллине водийсида қаршилик ҳаракатларини бошлаш ёки Швейцарияга қочиб яшириниш ниятида бўлган.\nМуссолини аввалига ўз иттифоқчилари бўлган немис генералларига мамлакатда ҳали ҳам ҳаракатдаги немис қўшинлари иқтидорда эканини тушунтирмоқчи бўлади, бироқ нацистлар аллақачон таслим бўлганини билгач, қочиш тадоригини кўради.\n26 апрель куни Муссолини ўз сафдошлари билан водийнинг Комо шаҳрига келиб, маҳаллий ҳукумат биносига жойлашади. Ўша куни кечаси кичик бир отряд билан Швейцария сари йўлга чиқади.\nМуссолинининг кўпчилик сафдошлари ва яқинлари партизанларнинг қасд олишидан қўрқиб, улардан ўзларини четга олишга ҳаракат қилишади.\nЖумладан, Муссолинининг рафиқаси ўша куни тонгда эри билан хайрлашади, маршал Грациани эса таслим бўлишни афзал кўради.\nНемислардан ҳам кўра ўз доҳийлари душманроқ\n26 апрелдан 27 апрелга ўтар кечаси Муссолини ўзига ҳамроҳ бўлган қочоқлар билан қарийб 200 кишилик немис отрядига бориб қўшилади.\nСал ўтиб уларга Муссолинининг жазмани Клара Петаччи, Италия ирқчи партияси саркотиби Алессандро Паволини қўшилади.\nМуссо қишлоғи яқинида колоннани партизанлар тўхтатади. Бироқ уларнинг командири колоннадаги немис отрядига йўлида давом этишга рухсат этади.\nНемис лейтенанти Муссолинига унтер-офицер мундирини кийдириб, уни юк машинаси кузовига яширган эди. Партизанлар машинани кўрикдан ўтказишганида улардан бири Муссолинини таниб қолади.\nПартизанлар асир олинган диктаторни Донго қишлоғидаги бир уйга олиб боришади.\nДиктаторнинг 10 йил сарсон бўлган жасади\n28 апрель куни соат 16:10 да Мецегра қишлоғи чекасида Муссолини ва унинг жазмани Клара Петаччи қатл этилади.\nМуссолини ва Петаччи мурдалари Миланга келтирилади ва Пьяцца Лорето майдонида оёғидан осилади.\nАйни майдонда 1944 йилнинг 10 августида 15 нафар аксилфашист партизан қатл этилган эди. Сиртмоқни узишганидан кейин ҳам уларнинг жасади бир муддат оқова сув ариғида ётган.\n1 май куни Муссолини ва Петаччининг мурдалари Миландаги қашшоқларга мўлжалланган Чимитеро Мажиоре қабристонидаги номсиз лаҳадга кўмилади.\n1946 йили Муссолинининг жасади Доменико Леччизи бошчилигидаги уч нафар ирқчи фашист томонидан қазиб олинади ва ўғирлаб кетилади.\nЖасадни ўша йилнинг августида топишади, бироқ ўн йил давомида бир сиёсий қарорга келинмагани боис кўмилмасдан қолиб кетади.\nҲозирги пайтда Италиянинг сўнгги диктатори жасади у туғилган Предаппио шаҳридаги оилавий қабристонга дафн этилган.\n2011 йили Италияда «Доҳийнинг жасади» (итал. Il corpo del Duce) ҳужжатли фильми ишланган.\ndata-title="28 апрель – Бенито Муссолини ва унинг жазмани Клара Петаччи қатл этилди" data-description="<p>Нацистлар Германияси иттифоқчиси, янги Рим империясини қуриш ғоясини илгари сурган Европанинг сўнгги диктаторларидан бири, дуче (доҳий) Бенито Муссолинининг ўлими ..." data-image="https://eltuz.com/wp-content/uploads/2016/04/rasm1252.jpg" data-url="https://eltuz.com/vaqt-mashinasi/195386/" data-services="facebook,odnoklassniki,twitter,telegram" data-counter="ig">\n«Рўмолли алвастилар» ови\nЭри майиб қилингач, аёл ва унинг икки боласи боқимсиз қолди\nШу йилнинг 26 мартида Тошкентнинг «Гранд-кафе» емакхонасида содир бўлган бу воқеада жамиятдаги шафқатсизлик, ҳокимият амалдорларининг айбдорларни жазодан қутқаришга уринишлари ...\nҚадимги Рим ареналаридаги ҳаёт-мамот жангларини эслайсиз-а? Ўқигандирсиз, киносини кўргандирсиз… Тепада ҳайқираётган, тўлқинланаётган томошабинларни-чи? Ҳозир ҳаёт саҳнасида рўй бераётган воқеа-ҳодисалар ...\nТушкун ҳолатдан ислоҳот сари одимлаган мамлакат: Ўзбекистон пахта далаларида мажбурий меҳнатдан воз кечмоқда\nЕвропадаги энг нуфузли газеталардан бири, Цюрихда чоп этиладиган Neue Zürcher Zeitung ўтган ҳафтада ўзбек пахтаси, мажбурий меҳнат ва Ўзбекистон ...


ИнтерФУТБОЛ :: Жаҳон чемпиони тайёрлаш методикаси-4\nЖаҳон чемпиони тайёрлаш методикаси-4\nГазетамизнинг аввалги сонларида шу сарлавҳа остида берилган мақолада чемпионликка эришишда руҳиятнинг аҳамияти ҳақида тасаввурга эга бўлгандик. Бугун ушбу материалнинг сўнгги қисмини эътиборингизга ҳавола этамиз.\n(Давоми. Бошланиши аввалги сонларда)\nМарварид қонуни: марварид, қимматбаҳо дур қандай пайдо бўлади? Шапалоқдек келадиган денгиз чиғаноғининг ичидаги молюска майин танасига тасодифан дағал қумчалар тушганида, ўзини ҳимоя қилиб, бу бегона нарсаларни садаф қатламлари билан ўрайди. Натижада, табиий қимматбаҳо дур пайдо бўлади. Онг ва ботиний онгнинг ишлаш принципи ҳам худди шунга ўхшайди. Сиз ишонмайдиган фикрлар - дағал қумчалардир. Яъни денгиз чиғаноғининг қаттиқ қисми - онгингиз. Молюска - ботиний онгингиз. Ишончнинг шаклланиши - жараён. У 9 ойдан 3 йилгача вақтни ўз ичига қамраб олади.\nМарварид қонуни - инсон руҳиятини очиб берувчи кашфиёт! Бу кашфиёт ўзбек халқининг, миллатнинг мулки ҳисобланади. Ундан фақат эзгулик ва муваффақият учун фойдаланиш мумкин. Ана энди футболчиларимиз ўзларига бўлган ишончни шакллантириш учун ботиний онги кучидан, қудратидан ва имкониятларидан фойдаланишлари керак. Аммо ботиний онг осонгина кириладиган «аудитория» эмас, албатта. Унга кириш ва имкониятларидан фойдаланиш учун унинг тилини билиш керак.\nБунинг фақатгина битта йўли бор. У ҳам бўлса - орзу қилиш! Шу орқалигина унга кириш мумкин. Орзу қилишда буюк фалсафа, буюк ҳақиқат, буюк илм бор! Ҳеч бир мураббий ёки футболчимиз ўз олдига «Мен жаҳон чемпиони бўламан!» деган мақсадни қўя олишмайди. Қачонки, улар бу ҳақда орзу қилишни бошласалар ва бу орзуни ботиний онг ишонч билан ўраб ташласа, шундагина орзу ўз-ўзидан мақсадга айланади.\nБотиний онг кеча-ю кундуз тиним билмай ишлайди. Унга ҳамма нарса барибир, яъни миянгиздаги ижобий фикрни ҳам, салбий фикрни ҳам фарқламайди. Сиз нима ҳақда фикр юритсангиз, ботиний онг уни ишонч билан ўраб ташлайди. У билан жуда эҳтиёткор муомала қилинмаса, инсонни ўлдириши ҳам мумкин ёки аксинча, юксакликка кўтариб юбориши ҳам. Шунинг учун сиз фикрларни танлаш учунгина масъулсиз, ишончни шакллантириш учун эмас!\nБунга яққол мисол сифатида боксчиларимизнинг дунё миқёсида эришаётган ютуқларини келтириб ўтиш мумкин. У ерда бир мураббий бор - Марат Қурбонов. Унга ҳайкал қўйилса арзийди. Ушбу мутахассиснинг маҳорати шундан иборатки, у боксчиларига жаҳон чемпиони бўлишни орзу қилдиради. Қолганини шогирдларининг ботиний онги амалга оширади. Натижани эса кўриб турибмиз.\nСизда табиий равишда эътироз туғилиши мумкин: «Бокс билан футболнинг фарқи бор-ку?!»\nМайдондаги футбол ўзгармасдир! Уни ҳар доим ўн бир футболчидан иборат икки жамоа аъзолари бор маҳоратларини намойиш этган ҳолда ўйнашади. Фақатгина футболдаги тенденциялар ўзгаради, футболга бўлган муносабат ўзгаради, футбол атрофида содир бўлаётган жараёнлар ўзгаради. Футболнинг ўзи эса том маънода ўзгармасдир. Футболдаги ривожланиш бор-йўғи унинг атрофида содир бўлаётган жараёнларда кузатилади. Ҳақиқий ривожланиш футболчиларнинг онги ва ботиний онгида содир бўлади. Бу кўп жиҳатдан футболчиларимизнинг дунё футболини қандай қабул қилишларига боғлиқ. Масъулиятли футбол ўйинлари пайти футболчиларимизда кузатиладиган қўрқувни йўқотишнинг энг самарали усули - уларда ўзларига ва бирор-бир ғояга бўлган ишончни шакллантиришдир. Бу энг қисқа, самарали ва тўғри йўлдир.\nДемак, ташхис қўйилди: «Орзу» деб номланган китобим ҳар бир мураббий ва футболчилар онги учун «дағал қумча» вазифасини ўтайди. Бу китоб шунчаки яратилгани йўқ. Ҳар бир яратилган нарсанинг сабаб ва оқибатлари бўлади. Бу ҳам қонунга биноан. Бу китобда жаҳон чемпионларини тайёрлаш методикаси берилган. Чунки чемпионлик қонунга биноан содир бўлади! Бу ерда ҳеч қандай тасодифлик йўқ. Чемпионлик формуласи мавжуд.\nНима деб ўйлайсиз, Дания ёки Греция терма жамоаларининг кутилмаганда Европа чемпиони бўлгани тасодифми? Ўртамиёна «Лестер»нинг АПЛ ғолибига айлангани-чи? Ёки янада қизиқроғи, ўзбек футболининг отахон устози бўлган Рустам Акрамовнинг 1994 йилги Осиё ўйин-ларидаги ғалабаси-чи? Бирор-бир жамоанинг муваффақият қозониши бош мураббийнинг тажрибаси ва билим даражасига боғлиқ, деб ўйлайсизми? Аксинча, бу жамоада бош мураббийнинг истак-хоҳиши ва ғоясига бўлган ишончнинг қанчалик даражада шаклланганига боғлиқ.\nИшонч - барча мўъжизаларнинг асоси! Тарихдан маълумки, баъзи ўзаро тўқнашувларда камсонли аскарлари бўлган қўшинлар сон жиҳатидан устунликка эга рақиблари устидан ғалаба қозонишган. Бу ҳам ғалабага бўлган ишонч туфайлидир.\nБуларнинг барчасида ҳали ҳеч кимга маълум бўлмаган қонуният мавжуд. Мана шу қонуниятни ўзаро ҳамкорликда тушунган ҳолда футболимизга татбиқ қилсак, ўзбек футболининг дунё даражасидаги муваффақияти ўзини узоқ куттирмайди. Бунинг учун жуда катта сарф-харажат ёки фавқулодда кўп вақт сарфланмайди. Бу қонуниятни очиб бериш ҳозирча сир сақланади. Чунки агар сизда бу қонуниятга нисбатан ишонч шаклланмаган бўлса у сизга ҳам, менга ҳам ва ўртага ташланадиган ғояга ҳам зарар келтириши мумкин. Шунинг учун бу борада эҳтиёткорроқ бўлишга интилдим. Чунки ер қонунлари, физика ва математика қонунлари, мантиқий қонунлар асосида ёндашув коинот қонунларини тўла тавсифлаб беролмайди. Чунки улар нисбийдир.\nМаҳмаюсуф БЕРДИЕВ, "ИНтерФУТБОЛ" нашри\n19:33 Даврон Ҳошимов "Локо"дан тўғри "Навбаҳор"га қайтди (0)\n19:15 Жаҳонгашта фирибгар: Бернио Верхаген ниҳоят 15 ойлик қамоқга ҳукм этилди (0)\n16:32 “Локо”ни трансфер ойнасининг1-кунида уч нафар футболчи тарк этди (0)\n16:15 ЎзПФЛ Комиссияси Ig G тестларини ўтказишда давом этмоқда (0)\n15:03 Балотелли фаолиятини Туркияда давом эттириши мумкин (0)\n13:15 Диёр Имомҳўжаев: "Қарзлар ёпилмагунига қадар янги футболчилар рўйхатдан ўтказилмайди". (0)\n12:25 Мюллер: “Левандовский дунёнинг энг яхши ҳужумчиси ёки йўқлигини жума куни кўрамиз” (0)\n11:35 Ўзбекистонда ЎФА ҳакамларини VAR тизимига тайёрлаш дастури доирасида ФИФА семинари бўлиб ўтмоқда (0)\n09:13 Сулъшер: “Европа Лигасида ғалаба қозониш менинг фаолиятимдаги энг яхши лаҳзалардан бири бўларди” (0)\n08:50 Кокорин: “Биринчи пеналъти тўғри берилди. Иккинчиси, эса...” (0)\n07:30 Дмитрий Губерниев: "Спартак" - "Сочи" учрашуви ҳаками умрбод ҳакамлик фаолиятидан четлаштирилиши мумкин! (0)\n07:00 "Атлетико"нинг икки ўйинчисида коронавирус аниқланди. (0)\n06:31 Матюиди Пирлонинг "Ювентус" даги режаларига кирмайди. Футболчига Лига 1 ва МЛС клубларидан таклиф бор (0)


ЧЕГАРА ЁПИҚЛИГИ БОИС ОТА-ОНАМНИНГ ЖАНОЗАСИГА ҲАМ БОРОЛМАГАНМАН\nЧоп этилди: 13 мaрт, 2018\nOldingi maqola ВИЛОЯТДА ЖИНОЯТЧИЛИККА ҚАРШИ КУРАШ БОРАСИДАГИ ФАОЛИЯТ ҚОНИҚАРЛИМИ?\nKeyingi maqola ҚАЙСИ ТОВАРЛАРГА БОЖХОНА ТЎЛОВЛАРИ ҲИСОБЛАНМАЙДИ?\nПрезидентимиз Шавкат Мирзиёевнинг қўшни Тожикистон Республикасига давлат ташрифи доирасида икки қардош халқ яшовчи мамлакатлар ўртасида йиллар давомида йиғилиб қолган қатор муаммолар ўз ечимини топди. Эндиликда халқларимиз ўртасидаги дўстлик алоқалари янада мустаҳкамланади. Бу борада тегишли ҳужжатлар имзоланди. Айниқса, чегаралардаги ўтказиш пунктлари фаолияти қайта йўлга қўйилгани биз, оддий фуқаролар учун катта воқеа бўлди.\n1985 йилда Тожикистондан Қарши шаҳрига келин бўлиб тушганман. Қариндош-уруғларимнинг барчаси Тожикистонда. Шу пайтгача тўй-маросимларга келиб-кетиш ёки шунчаки меҳмонга боришда қатор муаммоларга дуч келардик. Ўтказиш пунктларидаги расмиятчиликлар, қоғозбозлик салкам икки ойга чўзиларди. Ана шундай қаттиқ тартиб туфайли ота-онамнинг жанозасида қатнашиш ҳам насиб этмаган - нақ бир ой кечикиб борганман.\nИкки қардош давлат раҳбарларининг саъй-ҳаракатлари билан бу каби муаммолар барҳам топди. Чегара постларининг очилиши икки томон фуқароларининг эмин-эркин, ортиқча оворагарчиликларсиз борди-келди қилишлари учун катта қулайлик яратди.\nЧегара ёпиқ бўлгани учун мана қарийб икки йилдан бери қариндошларимни кўролганим йўқ. Ҳар йили уй-рўзғор ташвишларидан ортиб, икки-уч кунга қариндошларимизникига бориб келишга отланамиз, бироқ ҳужжат тайёрлаш билан боғлиқ ортиқча расмиятчиликлар бунга монелик қиларди. Аллоҳга беадад шукурлар бўлсинки, ҳаммаси ўз жойига тушди. Яратилган бундай қулайликдан бошимиз кўкка етди.\nЎзбек ва тожик халқлари қадимдан аҳил-иноқ яшаб келишган. Динимиз, урф-одатларимиз бир. Қуда-андалик борасида тарихи узоқ йилларга бориб тақаладиган яхши анъаналаримиз бор. Ана шу анъаналаримиз қайта тикланганидан, қардошлик ришталари янада мустаҳкамланаётганидан хурсандмиз. Бу икки халқнинг яқин қўшничилиги, дўстлигига ҳеч қачон кўз тегмасин!\nМақсуда РАУПОВА, Қарши шаҳри\n№030 (15411) 13.03.2018


Қозоғистонда EduTech Центр ва IT Альянс ташкил этилмоқчи | Қозоғистон янгиликлари: Сўнгги хабарлар «Kazakh TV» каналида | Kazakh TV\nРақамли иқтисодиёт мутахассислар бўлишини талаб қилади. Фуқаролар рақобатбардошлиги – барча мамлакатлар учун жуда муҳим. Инсон капиталини самарали ривожлантириш жуда муҳим. Чунки у ҳар қандай ривожланишнинг бош омили.\n«Инсон капиталини тараққий эттириш – шунчаки давлат ташкилотлари ва таълим даргоҳлари вазифаси эмас. Бу нарса иқтисодиётнинг барча соҳалари – кичик бизнесдан тортиб йирик холдингларгача самарали ривожланиш гарови», деди «Астана» халқаро молия маркази етакчиси Қайрат Келимбетов Вазирлар маҳкамаси йиғилишида.\nEdTech, HR-tech, talent-tech – тўртинчи саноат иқилоби янги сўзларни уруфга киритди. БААда ташкил этилган «One Million Arab Coders» каби йирик дастурлар ишга тушяпти. Улардан мақсад битта –янги вазиятда ишлай олиши учун аҳолига зарур технологик малакалар бериш.\nМолия маркази асос сифатида Сингапур дастурини олиш ниятида. Молия маркази узлуксиз касбий ривожланиш бюроси уни молия соҳаси мутахассислари учун мослаштирмоқда.\n«Мазкур дастурнинг асосий ўзига хослиги – уни ишлаб чиқаришдан узилмаган ҳолда ўзлаштириш имконияти мавжудлигида. Саноат ва академик таълим ҳамжамияти тиғиз ҳамкорлигига асосланган дастурлар самарадорлигини кўрсатмоқда», деб таъкидлади Қайрат Келимбетов.\nЭкспертлар қозоғистонликлар асосий рақамли саводхонлигини оширишда Таълими технологик дастурларни ривожлантириш маркази - EduTech дан фойдаланишни таклиф қилмоқда.\n«Турлича тайёргарлик даражасига эга ўқувчилар учун турли таълим модуллари ташкил этилади. Фикримизча, бу ташаббус келгуси 5-10 йил давомида 1 млн одамни қамраб олади», деди Қайрат Келимбетов.\nТаълимий IT Альянс эса минтақа ва жаҳон бозорларида рақобат қила оладиган юқори малакали мутахассислар тайёрлаш билан шуғулланади. 2025 йилгача камида 50 минг қозоғистонлик таълим олиши зарур, деб ҳисоблайди экспертлар. Альянс Астана IT Университети, «Алем» дастурлаш мактаби, QWANT юқори технологиялар мактаби асосида яратилиши мумкин.\n«Бундан ташқари, бугунги кунда «Астана» халқаро молия маркази ҳамда Умумжаҳон Иқтисодий форуми ўртасида молия маркази асосида аффиляцияланган Тўртинчи саноат инқилоби маркази тузиш тўғрисида музокаралар ниҳоясига етмоқда. У Альянс ишида фаол қатнаша олади», деди Қайрат Келимбетов.\nҚозоғистонАстана халқаро молия марказиEduTech ЦентрIT Альянсайрат Келимбетов


Харидларни амалга ошириши мумкин бўлган робот-жўжа ишлаб чиқилди\n15:55 / 13.02.2017\nAgility Robotics компанияси икки оёқда жўжа каби ҳаракатланувчи "Кэсси" (Cassie) роботини намойиш қилди. Mashable нашрида маълум қилинишича, олимлар унинг келажакда одамларни бир қатор ишлардан халос этади.\n"Кэсси" 16 ойлик меҳнат самарасидир, у ишлаб чиқарувчиларга 1 миллион долларга тушди. Унинг дизайни жонивор скелети тузилишига асосланган бўлиб, робот туриш билан бирга юриши ҳамда ўтириши мумкин.\n"Кэсси" ишлаб чиқарувчилари келажакда уларнинг роботи ғилдиракли роботлар кира олмайдиган жойларга кира олишига ишонишмоқда. У жанг майдонида жангчиларга ёрдам бериши, қутқарув миссияларида иштирок этиши ёки оддий харидлар учун дўконга чиқиб келиши мумкин.


Пахта теримига жалб қилинган маҳкумларнинг вақтинча сақлаш жойига омбудсманнинг эълон қилинмаган ташрифи уюштирилди\n20:50 / 28.11.2019\nОмбудсман томонидан ўз ваколати доирасида 42-сонли манзил колонияда (Зангиота тумани) жазо муддатини ўтаётган шахслар меҳнатининг ташкил этилиши юзасидан ўтказилган мониторинг натижалари эълон қилинди.\n“Мониторинг доирасида маҳкумлар сақланадиган манзил колонияга (15.11.2019) ва пахта терими ишларига жалб қилинган маҳкумларнинг Жиззах вилояти Зафаробод туманидаги вақтинча сақлаш жойига (18.11.2019) эълон қилинмаган ташрифи уюштирилди.\nМониторинг давомида қишлоқ хўжалиги ишларига 230 нафар маҳкум, шу жумладан 150 нафар аёл ва 80 нафар эркак жалб қилинганлиги аниқланди. Маҳкума аёллар туман ҳокимлиги томонидан ажратилган бир қаватли ғиштли бинога, эркаклар 30 кишигача яшаши учун мўлжалланган нам ва совуқ ўтказмайдиган палаткаларга, муассаса маъмурияти ҳам шундай палаткаларда жойлаштирилган. Шу каби палаткаларда ошхона ҳамда маҳкумларнинг учрашиш жойлари ташкил этилган. Ҳар бир хонада керакли миқдорда иситиш қурилмалари мавжуд.\nШунингдек, маҳкумлар жойлашган ҳудуддаги ғиштли бинода стационар тиббий ёрдам кўрсатиш пункти, совуқ ва иссиқ суви мавжуд ювиниш хонаси ҳамда ҳожатхоналар ташкил этилган.\nМаъмурият томонидан маҳкумларга ҳар куни 3 маҳал иссиқ овқат ташкил этилган, истеъмол товарлари сотилиши йўлга қўйилган.\nПахта терими маҳкумлар учун белгиланган вақт доирасида ташкил этилиб, терилган пахта килограмми учун маҳкумлар ўз вақтида нақд пул олиши таъминланган. Жумладан, биринчи терим учун 800 сўм, иккинчи терим учун 1 200 сўм.\nҲар бир маҳкума аёлга икки жуфт резина пойабзал, эркакларга қалин пахталик шимлар бепул берилган. Пахта йиғим-теримида намуна кўрсатган маҳкумларга рағбатлантириш сифатида қўшимча 15 та термос, 70 бўлак “адрас” матоси, 520 дона пахта мойи, 1 080 та гигиеник совун тарқатилган.\nМаҳкумлар бўш вақтини мазмунли ўтказиши ва маданий ҳордиқ олиши учун ижодий жамоалар иштирокида 5 марта концерт дастурлари уюштирилган.\nМаҳкумларга зарур стационар ва амбулатор тиббий ёрдам кўрсатилган. Уларнинг соғликлари билан боғлиқ мурожаатларида асосан шамоллаш ҳолатлари баён этилган. Соғлиги қишлоқ хўжалиги майдонларида ишни давом эттириш имконини бермаган айрим маҳкумлар стационар даволанишни давом эттириши учун манзил колонияга қайтарилган.\nМониторинг давомида омбудсман вакиллари 36 нафар маҳкум билан яккама-якка суҳбатлар ўтказди. Суҳбат жараёнида маҳкумлар ҳаёти ва фаолияти учун зарурий шарт-шароитлар яратилганлиги, олдинги йилларга нисбатан имкониятлар яхши эканлиги, ёши 45 дан ошган маҳкумлар учун кунлик терим режаси умуман белгиланмаганлиги маълум қилинди. Шунингдек, ҳеч бир маҳкумга нисбатан маъмурият томонидан бирор-бир таъсир ўтказилмаётганлиги билдирилди.\nМаҳкумлар берган маълумотга кўра, маъмурият маҳкумларнинг ихтиёрий қишлоқ хўжалиги ишларида иштироки тўғрисида аризалар тўплаш ташкил этмаган.\nБу давр мобайнида Жиноят-ижроия кодексига мувофиқ 4 нафар маҳкум, шу жумладан 3 нафар эркак ва 1 нафар аёл интизомий жазога тортилган. Қоидабузарликлар ички тартиб-қоидаларига мувофиқ, тақиқланган ашёлардан фойдаланганлик ва маъмурият йўлланмаси бўйича маҳкум бўлиши керак бўлган жойни ўзбошимча тарк этганлиги билан боғлиқ.\nЮқорида қайд этилганларга асосан, қишлоқ хўжалиги ишларига маҳкумларни жалб этилиши инсон ҳуқуқлари, шунингдек маҳкумлар ҳуқуқларини таъминлаш соҳасида қабул қилинган халқаро ҳуқуқий ҳужжатларга зид эмас. Хусусан, БМТнинг Маҳбуслар билан муомала қилишнинг минимал стандарт қоидаларига мувофиқ (1955 йил) “барча жазога тортилган маҳкумлар врачлар томонидан тасдиқланган, ўз жисмоний ва руҳий қобилиятларига мос меҳнат қилиши шарт. Маҳбусларга нормал иш кунини тўлдириш учун етарли бўлган фойдали ишни юклаш зарур.\nМуассасаларда саноат ва қишлоқ хўжалиги маҳсулотларини ишлаб чиқаришга раҳбарликни хусусий пудратчиларга эмас, балки қамоқхона бошқармасига юклаш мақсадга мувофиқдир. Маҳкумлар ўз меҳнати учун муайян тизим доирасида адолатли тақдирланиши керак. Ушбу тизимга мувофиқ маҳбуслар ўзлари ишлаб топган пулнинг бир қисмини кундалик ҳаёти учун зарур рухсат этилган буюмларни сотиб олишга сарфлаш ва бир қисмини оиласига юбориш имкониятига эга бўлиши керак.\nХалқаро меҳнат ташкилотининг “Мажбурий меҳнат тўғрисида”ги 29-сонли Конвенциясига кўра “мажбурий меҳнат” термини “суд органи қарори билан чиқарилган ҳукм натижасида бирор-бир шахсдан талаб қилинадиган ҳар қандай иш ёки хизматга, агар бу иш ёки хизмат давлат ҳокимияти назорати остида амалга оширилса ва мазкур шахс хусусий шахслар, компаниялар ёки жамият ихтиёрига берилмаса, татбиқ этилмайди”.\n“Фуқаролик ва сиёсий ҳуқуқлар тўғрисида”ги халқаро пактда ҳам (1966 йил) “ваколатли суд ҳукмига кўра оғир меҳнатни бажариш” ҳамда “оддий фуқаролик мажбуриятларига кирадиган ҳар қандай иш ёки хизмат” мажбурий меҳнатга киритилмайди.\nЕвропа пенитенциар қоидаларида (1987 йил) қуйидагилар таъкидланади: “озодликдан маҳрум этиш жойларидаги меҳнат ахлоқ-тузатиш, касбга тайёрлаш ва маъмурий бошқарувнинг ижобий жиҳати сифатида қаралади. Озодликдан маҳрум этиш жойларида меҳнатни ташкил этиш ва унинг усуллари маҳбусларни эркин меҳнат қилишнинг нормал шарт-шароитларига тайёрлаш учун жамиятда қўлланиладиган меҳнатга имкон қадар яқин бўлиши керак. Маҳбуслар иш куни ва иш ҳафтасининг энг узоқ давом этиши озодликда меҳнат қиладиганларга нисбатан қўлланиладиган амалдаги маҳаллий қоидалар ва нормаларга мувофиқ белгиланади”.


Озарбайжон президенти Теҳронда ҳамкорликни кенгайтириш тўғрисида 10 дан ортиқ ҳужжатни имзолайди\n18:13 / 23.02.2016\nОзарбайжон президенти Илҳом Алиев 23 февраль куни Эрон президенти Ҳасан Руҳоний билан икки томонлама муносабатлар тўғрисида суҳбатлашиш учун Теҳронга келди.\nТурли соҳаларда икки томонлама ҳамкорликни кенгайтириш бўйича 10 дан ортиқ ҳужжатлар имзоланиши кутилмоқда.\nҲозир Эрон ва Озарбайжон энергетика, савдо ва транспорт соҳаларида ҳамкорлик қилишади. Учрашув давомида икки томонлама сиёсий, иқтисодий, ижтимоий, маданий муносабатлар бўйича қатор келишувларга келинади.\nОзарбайжон Давлат статистика комитетининг маълумотларига кўра, 2015 йилнинг биринчи тўққиз ойи давомида давлатлар аро савдо алмашинуви 99 миллион долларни ташкил этган.\nВиза режимини енгиллаштириш, Астара чегара шаҳридаги темир йўл кўприги қурилиши, миллий электр тармоқлари ҳамкорлик ишлари, транспорт ривожи, банк хизматлари, божхона, автомобил тармоғи соҳасидаги ҳамкорлик, нефть, газ ва нефть-кимё саноати, қишлоқ хўжалиги соҳаларига тааллуқли ҳужжатлар имзоланишга тайёрлаб қўйилган.


Ўзганд хазинаси бойиди | Ўш вилояти | Альянс-Пресс\n25.08.2015 20:59 Ўш вилояти 1728\nЎзганд хазинаси бойиди\n6 ойлик якунлари бўйича Ўш вилояти Ўзганд шаҳри буджети туруқли ўсиш йўлини тутди. “Альянс-Пресс” ахборот агентлигига хабар берган Ўзганд шаҳри мэриясига кўра, 2013 йили шахар хазинасига 53 миллион сўм тушум тушган. 2014 йилда 57 миллион сўм тўплаш режалаштирилган эди. Бироқ буджетга 63 миллион сўм туширилди. 2015 йилда 72 миллион сўмни бюджетга тушириш белгиланган. Ярим йиллик натижасига мувофиқ бу кўрсатқич сал озроқ 34.5 миллионга тўлдирилди. Лекин йилнинг иккинчи ярмида буджетга кўпроқ пул тушиши кўзда тутилган. Ўзганд бюджети шунинингдек илгари фойданилмаган заҳиралар ва муниципиал ерлар ижаралари хисобига тўлдирилади.\nЎзганд шаҳри маъмурияти амалдорларининг гапларига кўра, профитцитли бюджет га етиш учун, илгари солиқ тушумларини Ўзган туманига тўлаётган тадбиркорлар билан иш олиб бордилар. Баъзи бир солиқни тўлашдан ўзларини тияётганлар билан шуғулланиш ҳам режани ошириб бажаришга туртки бўлали. Ҳаммадан ҳам Ўзганд шаҳрининг ҳудудий чегаралари белгилангандан кейин солиқ тўловчилар сони ошди. Шунинг билан бирга шахар буджетига тушган маблағлар керакли лойиҳаларга сарфланишига тадбиркорларни ишонтирилиш ишлари ўз маҳсулини бера бошлади.